description: Poola spordiportaal sport.pl pani Ken Kallastele üleeilse liigamängu eest kümnepallisüsteemis hindeks ühe, vahendab Soccernet.ee.

title: Poola spordiportaal lajatas: Kallastele kümnepalliskaalal hindeks üks

maintext:
Kallaste oli üks neljast Kielce Korona mängijast, kes pärast 0:4 kaotust Chorzowi Ruchile sellise hinde sai. Kõrgeim hinne Korona pallurite seas oli neli. Kallaste kohta põhjendati, et kui eestlane oleks näiteks 15 minuti järel platsilt eemaldatud, poleks vastane ilmselt erinevust märganud.
Korona on Poola kõrgliigas suures mõõnas, sest on kaotanud viis mängu järjest ning neist kaotustest kolm on olnud vähemalt neljaväravalised.


description: Jalgpallimaailm leinab Brasiilia legendi Carlos Albertot, kes suri täna 72 aasta vanuselt.

title: Brasiilia maailmameistriks aidanud jalgpallilegend suri

maintext:
Alberto oli 1970. aastal maailmameistriks tulnud Brasiilia koondise kapten. Koduklubi Santose eest, kus ta veetis oma karjääri parimad aastad, mängis ta 445 mängus ning lõi 40 väravat.
1970. aasta MMi finaalis lõi ta 4:1 võidumängus Itaalia üle ka turniiri ilusaima värava. «Saime alles pärast mängu aru, kui ilus värav see oli. Isegi tänaseni mõistan, kui ilus ja tähtis see värav oli. Kõik ikka veel räägivad sellest. Keegi ei räägi esimesest, teisest või kolmandast väravast. Jutt käib alati neljandast väravast. Võimalik, et see on MMi ajaloo ilusaim värav,» on Alberto oma kuulsat tabamust varasemalt meenutanud. Äärekaitses mänginud jalgpallur esindas koondist kokku 53. kohtumises.

fasttext_language: et


description: Naiste jalgpalli meistriliiga viimases voorus alistas tiitlivõitja Pärnu JK võõral väljakul hõbemedalid saanud Tallinna FC Flora naiskonna 3:0 ja läbis hooaja ilma ühegi kaotuseta.

title: Võimas: Pärnu lõpetas hooaja ilma ühegi kaotuseta

maintext:
Teises kohtumises võõrustas pronksmedalitele tulnud FC Levadia koht allpool lõpetavat Tallinna Kalevit ning kuigi Levadia suutis kohtumist 39. minutil juhtima minna, siis teise poolaja alguses viigistas Kalev mänguseisu tänu Levadia omaväravale. Mängu lõppseisu vormistas 87. minutil Kadri-Ann Valgeväli, kes tõi võidupunktid Kalevi naiskonnale.
Tartu linnaderbis mängisid SK 10 ning JK Tammeka 2:2 viiki. SK 10 suutis küll kaks korda juhtima minna ning võitis avapoolaja 2:1, kuid teisel poolajal suutis Tammeka mänguseisu viigistada ning punktid jagati pooleks.
Päeva viimases kohtumises oli Nõmme Kalju kindlalt 4:1 üle Noortekoondisest ning lõpetas hooaja 12 punktiga seitsmendal kohal. Noortekoondis teenis hooaja jooksul viis punkti ja pidi leppima viimase kohaga.
Hooaja lõppseis:
1. Pärnu 60 punkti
2. Flora 48
3. Levadia 28
4. Kalev 26
-----------------------------
5. Tammeka 29
6. SK 10 Premium 24
7. Nõmme Kalju 12
8. Noortekoondis 5


description: Mehhiko vormel-1 etapp lõppes tuliselt, kui pärast ruudulippu võeti Red Bulli sõitjalt Max Verstappenilt kolmas koht ja anti see Sebastian Vettelile. Ferraril kihutav Vettel sai end siiski esikolmikumehena tunda vaid paar tundi, siis jäi temagi kohast ilma ja kolmandaks kuulutati kohtunike otsusega hoopis Daniel Ricciardo.

title: Suur segadus Mehhikos: Vettel langes enda nõutud uue reegli ohvriks ja kaotas kolmanda koha

maintext:
Verstappen sõitis paar ringi enne sõidu lõppu Vetteli rünnakuid tõrjudes avakurvis otse üle muru ja ehkki võidusõiduinsener ütles talle raadio teel kohe, et koht tuleb raja lõikamise ja edu saamise eest Vettelile loovutada, ületas noor hollandlane lõpujoone ikkagi kolmandal kohal. Verstappen jõudis juba minna ka esikolmikule ette nähtud ruumi, kui kohtunikud otsustasid, et teda tuleb karistada viiesekundilise ajatrahviga, mis kukutas ta viiendaks.
Poodiumile tõusis seega hoopis Vettel, kes oli viimastel ringidel raadiosides Verstappenit ja otsustusvõimetuid kohtunikke mahlakalt kirunud. Selle käigus jõudis sakslasele järele viiendal kohal sõitnud Ricciardo, kes püüdis temast ühes kurvis mööduda. Vettel blokeeris ja autod puutusid kokku, Ferrari jäi ette ja ületas lõpujoone neljandana, Ricciardo oli viies.
Mõni tund pärast sõidu lõppu tuli siiski teade, et kohtunike hinnangul rikkus Vettel värsket reeglitepunkti, mille kohaselt on keelatud pidurdusmaal konkurenti blokeerida, kui ta on juba eessõitja kõrvale jõudnud. Niinimetatud «Verstappeni reegel» kehtestati alles näala eest peetud USA etapil ja selle põhjuseks olid Verstappeni sõiduvõtted mitmel etapil, mis olid teiste sõitjate hinnangul ohtlikud. Iroonilisel kombel oli Verstappeni üheks suuremaks hurjutajaks just Vettel.
Sakslase lõpuajale lisati kümme sekundit, mis kukutas ta Ricciardo ja Verstappeni järele viiendaks. Lisaks sellele kanti Vetteli trahvikaardile kaks karistuspunkti. Tegelikult võis juba Vetteli sõidujärgsetest kommentaaridest aimata, et ta kartis ka ise karistust, samuti viitas sellele Ricciardo.
«Tahan seda olukorda uuesti vaadata, vähemalt Daniel arvas, et peaksin seda tegema. Võitlen alati vihaselt, aga arvan, et jätsin talle piisavalt ruumi. Daniel läheb vahel väga optimistlikult kohta püüdma,» vahendab BBC Vetteli sõidujärgseid sõnu. «Teadsin, et ta üritab iga hinna eest minust mööduda. Püüdsin kohta kaitsta, tekkis kontakt. See polnud ideaalne lahendus. Kui seal midagi oli, räägin sellest Danieliga. Enne seda pidin kahes esimeses kurvis Maxi tõttu blokki pidurdama ning mind ajas vihale, et ta mind takistas ja Daniel mulle seetõttu kannule jõudis,» rääkis Vettel.
«Ta ei peaks poodiumil olema,» teatas Ricciardo otsekoheselt. «Arvan, et see koht peaks kuuluma hoopis mulle, aga ta pani pidurdusmaal ukse aina rohkem kinni. See ajas mind vihale.»
Verstappen on sel hooajal pälvinud mitme sõitja meelepaha, kuna hollandlasel on kombeks agressiivselt oma kohta kaitsta. Muuhulgas tähendab see pidurdusmaal suuna muutmist ja mööduja hilist blokeerimist. Vetteli ja teiste sõitjate kurtmise järel kehtestas FIA reegli, mis sätestab, et «igasugune suunamuutus pidurdusmaal, mille tulemusel teine sõitja peab tegema katse kokkupõrget vältida, loetakse ebaharilikuks ja seeläbi teistele sõitjatele ohtlikuks. Igast sellisest liigutusest antakse teada kohtunikele.»
Mehhiko GP uus lõppjärjestus:


description: Inglismaa jalgpallimeistrivõistlustel kaotas täna punkte Manchester United, kes viigistas koduväljakul 1:1 Stoke City’ga. Enne tänast matši hoidis Stoke turniiritabelis 2 punktiga viimast kohta.

title: Fotod: ManU kaotas tabeli viimasele punkte

maintext:
ManU asus koduväljakul tänast matši juhtima 69. minutil, kui tabamuse sai kirja Anthony Martial. Viigi tõi külalistele Walesi koondislase Joe Alleni tabamus 82. minutil.
ManU on turniiritabelis 13 punktiga nüüd 6. kohal. Stoke City on aga 3 silmaga eelviimane ehk 19.
Tabeliliider on Manchester City 18 punktiga. Teisel kohal on Eesti koondise kapteni Ragnar Klavani tööandja FC Liveprool 16ga. Kolmas on Tottenham 14ga, neljas Everton 14ga ja viies Londoni Arsenal 13ga.
ManCityl, Tottenhamil ja Arsenalil on üks kohtumine vähem peetud. Tottenham ja ManCity mängivad täna omavahel, Arsenal sõidab külla Burnleyle.


description: Täna esitleti Solarise keskuse Apollo raamatupoes Rio suveolümpiamänge kokkuvõtvat eestikeelset raamatut. Teiste seas olid kohal Eestile pronksmedali toonud neljapaadi sõudjad, kettaheites 5. koha saanud Pekingi olümpiavõitja Gerd Kanter ja 11. koha saanud purjelaudur Ingrid Puusta.

title: Galerii: esitleti Rio olümpiamängude ametlikku raamatut

maintext: Raamatu koostajaks on Gunnar Press, autorite seas on paljud Eesti spordiajakirjanduse tipud, sealhulgas Peep Pahv, Priit Pullerits, Madis Kalvet ja Mariel Gregor Postimehest.


description: Haanjas toimunud orienteerumisvõistlus Suunto Gamesi 2016 tavaraja 200st eliitklassis võistelnud mehest ja naisest tulid võitjatena metsast välja valitsev maailmameister  Olav Lundanes (Norra) ja Helena Jansson (Rootsi).

title: Suure orienteerumisvõistluse eliitklassi võidud läksid Rootsi ja Norrasse

maintext:
Tavarajal võttis üksteisega mõõtu maailmaklassi eliit, kust kiireima mehena väljus metsast norralane Olav Lundanes ajaga 1:22.35. Ka samal distantsil sai Lundanesi Rootsis toimunud MMi kaela kuldmedali. Mehe sõnul sobis talle tänane pisut metsik rada väga hästi. «Olen põnevil ja ootan järgmise aasta maailmameistrivõistlusi siin samas Lõuna-Eestis,» sõnas ta.
Tema järel teise koha saavutas Matthias Kyburz Šveitsist kaotades võitjale 16 sekundit. Lõppajaks tuli 1:22.51. Kolmandaks jooksis ennast Rassmus Andresson rootsist ajaga 1:26.54. Tema kaotus päeva parimale mehele oli 4 minutit ja 19 sekundit.
Eestist meestest oli täna parim Timo Sild (OK Võru), kes oli paremusjärjestuses 10ndal kohal ajaga 1:28.32.
Naiste eliitklassi parim oli Rootsi koondise esindaja Helena Jansson, kelle ülivõimas võiduaeg teiste konkurentide ees oli 1:10.09. Teise koha saavutas Judith Wyder Šveitsist, kes kaotas Janssonile 5 minutit ja 42 sekundit. Jannson ei osanud öelda, kuidas tuli nii suur edumaa, kuid pidas edu valemiks üsna stabiilset jooksu. «Ma ei jooksnud väga kiiresti, ega ka väga aelgaselt. Enda arvates tuli päris palju sik-sakitamist, seega olin üllatunud, et lõppaeg tuli nii hea,» oli Jannson üllatunud.
Kolmandaks tuli Soomet esindanud Saila Kinni ajaga 1:16.08.
Parim eestlane naiste eliitklassis oli Evely Kaasiku (OK Joka) ajaga 1:22.44 ja sellega saavutas ta 22. koha.
Homme on Suunto Gamesi teisel päeval distantsiks lühirada. Stardid algavad kell 10.
Suunto Gamesile registreerus sel aastal rekordilised 1068 osalejat, kellest lausa 200 võistles meeste ja naiste eliitklassides. Võistlus on kirjas ka maailmakarika etapina.


description: Eesti naiste võrkpallikoondise nurgaründaja Nette Peit on Rootsi meistriliigas nelja vooruga kogunud 61 punkti (keskmiselt geimis 5,25), millega ta on oma võistkonna konkurentsitult edukaim mängija.

title: Eesti koondislane jätkab Rootsis oma võistkonna resultatiivseimana

maintext:
Lõppenud nädalal jäi Lindesberg esmalt võõrsil Örebrole alla 0:3 (15:25, 19:25, 18:25). Peit kogus kaotajate poolel ainsana kahekohalise punktisumma. Tema saldoks jäi 11 punkti, millest kümme tulid rünnakul ja üks serviässaga. Rahvusnaiskonna liikme rünnakuprotsent oli 43 (võistkonna parim) ja vastuvõtt 47, kirjutas volley.ee.
Hiljem mängiti kodus aga sama kindlalt üle Lundi naiskond. Matši geimid lõppesid 25:14, 25:16, 25:19.Peit oli taas naiskonna parim, kogudes koos Martina Konecnaga 15 punkti, ent eestlanna efektiivsusnäitaja oli +8, võistkonnakaaslasel kahe pügala võrra madalam.
Liigatabelis jagab Lindesberg neljast mängust kogutud üheksa punktiga teist-kolmandat kohta Örebroga, esikohal on kõik viis matši võitnud Engelholm 15-ga. Järgmise kohtumise Rootsi naiste meistriliigas peab Lindesberg 6. novembril.
Soome naiste meistriliigas jätkab Kristiine Miilen viiegeimiliste lahingutega. Kui avavoorus tuli Kuusamo naiskonnale alla vanduda, siis nüüd sai Rovaniemi klubi magusa 3:2 (18:25, 25:18, 19:25, 25:16, 15:7) võidu Pihtipudase klubi üle. Suured teenud edus olid ka eestlannal, kes tõi 17 punkti. Rünnakul lõi ta punktiks 28 tõstest pooled, lisaks kolm punkti pallinguga. Turniiritabelis on Miileni koduklubi viies.
Tänavusest hooajast Saksamaa kõrgliigasse tõusnud Erfurti naiskond alustas kohe võimsalt ka meistrisarja, alistades võõrsil Aacheni klubi 3:1. Avageimi 21:25 kaotanud Liis Kullerkannu tööandja võitis järgmised 25:13, 25:19, 32:30. Uuesti lähevad võistkonnad vastamisi juba kolmapäeval, mil kohtutakse karikavõistluste kaheksandikfinaalis.


description: Poola jalgpalli kõrgliiga 12. vooru viimases kohtumises kaotas Ken Kallaste koduklubi Kielce Korona kodumurul 1:2 Wroclawi Slaskile, kuid Eesti koondise vasakkaitsja sai kirja oma hooaja esimese väravasöödu.

title: Video: Kallaste sai Poolas kirja hooaja esimese väravasöödu

maintext:
Slask läksid juhtima 69. minutil ning kuigi 83. minutil õnnestus Koronal viigistada, kui Kallaste antud tsenderdusest pall napilt üle väravajoone suunati, siis vaid kaks minutit hiljem taastasid külalised oma eduseisu. Ken Kallaste oli platsil kõik 90 minutit, kirjutas Soccernet.ee.
Tabelis on Slask ja Korona mõlemad 14 punkti peal ning jagavad 9.-12. kohta.


description: Inglismaa kõrgliiga jalgpalliklubi Londoni Chelsea sõlmis sporditarvete tootja Nike’iga 15-aasta pikkuse lepingu, mis toob jalgpalliklubile aastas sisse 73 miljonit dollarit.

title: Chelsea sõlmis miljard dollarit sisse toova lepingu

maintext:
Chelseal on tegelikult kehtiv leping Adidasega, ent jalgpalliklubi otsustas lepingu 50 miljoni dollari eest välja osta. Kui Adidas maksab 2014. aastal sõlmitud lepingu kohaselt Manchester Unitedile kümne hooaja jooksul aastas 92 miljonit dollarit, siis Chelsea sai neilt «vaid» 37 miljonit dollarit hooaja kohta.
Chelsea hakkab Nike’i toodetud särkidega mängima järgmisest hooajast ning 15-aastase tehingu koguväärtus on üle miljardi dollari. Manchester Unitedi tehing Adidasega jääb aga jätkuvalt Premier League’i kõige hinnalisemaks.


description: Varssavi Legia jalgpallimeeskonna teekond Euroopa Meistrite liigas võib lõppeda enneaegselt, kuna Madridis sattusid taas pahandustesse klubi fännid, kes kaklesid kohaliku politseiga. Vigastada sai 12 inimest, kelle hulka kuulusid ka kolm politseinikut, vahi alla võeti 13 poolakat.

title: Kas fännid lõpetavad Poola tippklubi eurohooaja?

maintext:
Legia fännid sattusid pahandustesse ka mängus Dortmundi Borussia vastu, kuna ka seal kakeldi politseiga, kasutati pürotehnikat ning hüüti rassistlike väljendeid. Selle tulemusena peab Varssavi suurklubi kodumängu Madridi Reali vastu tühjade tribüünide ees. Alates 2013. aastast on tegemist juba neljanda euromänguga, mille Legia tühjal staadionil peab.
Klubi meediaesindaja Seweryn Dmowski tunnistas, et meeskonna tänane Meistrite liiga teekond võib fännide tõttu enneaegselt läbi saada. «Viimase mängu eel tuli meile mitteametlik teade, et millegi sellise kordumisel võidakse meid Meistrite liigast välja visata. Ühtegi ametlikku kirja sellel teemal pole veel tulnud, kuid pean seda stsenaariumit võimalikuks.»
Tänavu pärast 21-aastast pausi taas Meistrite liiga algrupiturniirile pääsenud Legia poolehoidjad tekitavad klubile juba mitmendat aastat probleeme, vedades UEFAga vägikaigast ja põhjustades seetõttu klubile rahatrahve. Ka platsil ei lähe poolakatel ülemäära hästi, sest avamängus saadi Dortmundi Borussialt kodus 0:6 saun, seejärel kaotati võõrsil Lissaboni Sportingule 0:2 ja teisipäeval Realile 1:5.


description: Kahekordne teivashüppe olümpiavõitja Jelena Isinbajeva sõnul peavad spordis reeglid kõikide jaoks samasugused olema, hoolimata rassist või usulistest tõekspidamistest.

title: Isinbajeva dopinguvastasest võitlusest: peame jõud ühendama

maintext:
«Doping on globaalne probleem ning täna on ta meie külaline. Kõige kasulikum oleks kõigil jõud ühendada ning teha koostööd. Teha tuleb muudki, kui ainult ühes kindlas riigis teadlikkust tõsta,» rääkis Isinbajeva, kes suvel valiti Rahvusvahelise Olümpiakomitee sportlaskomisjoni.
«Reeglid peavad kõikide jaoks samad olema. Vahet pole, mis rassist nad on või millised on nende usulised tõekspidamised. See on kirjas ka olümpiahartas,» jätkas Isinbajeva, kes plaanib kandideerida ka Venemaa kergejõustiku juhiks. Alaliidu juhi valimised toimuvad 9. detsembril.


description: Londoni Chelsea suutis eile koduväljakul alistada endise peatreeneri Jose Mourinho juhendatava Manchester Unitedi koguni 4:0. Mängu viimase värava tähistamine Chelsea peatreeneri Antonio Conte poolt oli Mourinho hinnangul aga lugupidamatu.

title: Mourinho: Conte tähistamine oli alandav

maintext:
Kohtumise neljas värav sündis mängu 70. minutil, kui täpne oli N'Golo Kante. Conte oli tabamuse pärast ekstaasis ning tähistas seda koos oma tehnilise personaliga. «Seisul 4:0 ei tähistata selliselt. Seda võib teha 1:0 värava puhul, vastasel korral on see alandav,» sõnas kahel perioodil Chelsea peatreener olnud Mourinho.
«Ma olin mängija ning tean, mis tunne on väravat lüüa,» põhjendas Conte oma emotsioone. «Olen alati Manchester Unitedit austanud. Ma ei arva, et oleksin Mourinhot alandanud. Kui emotsioonide näitamine poleks lubatud, vahetaksin töökohta.»


description: Rio olümpiamängudel tõstmise meeste üliraskekaalus 7. koha teeninud Mart Seim tunnistas toonase võistluse järel, et rebimises pani tema esitusele põntsu kasutusel olnud Hiina kang, mis kippus lihtsalt käest libisema. Nüüdseks on välja mõeldud moodus, kuidas edaspidi sellist probleemi vältida.

title: Mart Seim leidis kangiprobleemile lahenduse


description: Rio de janeiro olümpiamängudel 13. kohaga leppima pidanud maadleja Epp Mäe alustab uut hooaega jaanuaris-veebruaris. Maailmameistrivõistluste medalivõitja jätkab treeninguid Soomes, põhjanaabrite vabamaadluskoondise peatreeneri Ahto Raska juhendamisel.

title: Treener: Epp Mäe võib tulla kasvõi maailmameistriks

maintext: Nurjumine olümpiadebüüdil, kus üks situatsioon 16 hulgas sai valesti lahendatud ja see tähendas kaotust tehniliste punktidega 4:6 hiljem pronksi võitnud hiinlannale Zhang Fengliule ja 13. koht, ei vähendanud karvavõrdki treener Ahto Raska usku oma õpilasse. «Epp võib tulla kasvõi maailmameistriks,» ütles Raska ETV spordisaatele. «Tal on üksikud vead, mis tuleb Epul endal parandada ja kõik sõltubki temast endast, kas ta saab sellega hakkama. Meie anname talle enda realiseerimiseks võimalikult head tingimused.»


description: Rio de Janeiro olümpiamängudel meeste kettaheites neljandaks tulnud Martin Kupper hakkas tõsisemalt harjutama alles ajateenistuse järel.

title: Kupperi talendi avastaja meenutab: kuuli tõugata ta ei osanud, aga võitis kõik ära

maintext:
Kanter, Kupper ja Tammert võistlevad pühapäeval Aleksander Tammert seeniori mälestuseks
Pühapäeval, 18. septembril võistlevad Sillamäe staadionil Eesti parimad kuulitõukajad ja kettaheitjad legendaarse kergejõustiklase ja treeneri Aleksander Tammert seeniori mälestuseks.
Kanter alistas napilt Kupperi, võit üllatusmehele
Berliinis toimuval kõrgetasemelisel kergejõustikuvõistlusel võitis meeste kettaheite austerlane Lukas Weisshaidinger, kes heitis oma hooaja tippmargiks 66.00. Gerd Kanter sai viienda ja Martin Kupper kuuenda koha.
Kupper alistas Kanteri, odaviskes viskasid neli meest üle 80 meetri
Laupäeval Pärnu Rannastaadionil toimunud kergejõustikuõhtul võitis meeste ketteheite leedukas Andrius Gudzius, kes heitis parimal katsel 64.78. Martin Kupper oli 63.56ga teine ning Gerd Kanter 63.50ga kolmas. Meeste odaviskes tuli võitjaks Risto Mätas, kes parimal katsel saatis oda 82.20 meetri kaugusele. Võistlusele andis rahvusvahelist maiku Usbekistani odaviskaja Ivan Zaytsev, kes võitis 81-meetrise viskega teise koha. Tanel Laanmäe oli 80.37ga kolmas ning Magnus Kirt täpselt 80-meetrise viskega neljas.
Kupper: korraks oli medali maitse suus
Rio olümpiamängude kettaheite lõppvõistlusel viimase katsega teiseks tõusnud, ent lõpuks siiski neljandaks tõrjutud Martin Kupper tunnistas, et hinges valitsevad kahetised emotsioonid.
Eesti jäi esimest korda pärast 2000. aastat olümpial kettaheites medalita
Olümpiamängudel on kettaheide olnud ikka eestlaste jaoks üks oodatumaid alasid ning nii oli ka Rios. Kahjuks jäid eestlased aga esmakordselt pärast 2000. aasta Sydney mänge kettaheites medalita.
Kupper jäi dramaatilises kettafinaalis viimaste heidetega esimesena medalita, Kanter viies
Rio de Janeiro olümpiamängude dramaatilises kettaheitefinaalis said eestlased Martin Kupper ja Gerd Kanter vastavalt 4. ja 5. koha! Olümpiavõitjaks krooniti Christoph Harting, kes heitis viimases voorus 68.37. Hõbemedali teenis 67.55ga poolakas Piotr Malachowski ning pronksmedali saab kaela 67.05 heitnud Saksamaa heitja Daniel Jasinski. Suur draama leidis aset viimases voorus, kus seitsmendaks langenud Kupper heitis 66.58 ja tõusis teiseks. Eestlane oli kuni võistluse kolme viimase heiteni kinni seega hõbemedalis. Esmalt pani aga juurde Jasinski, kes heitis 67.05 ja kerkis omakorda teiseks. Seejärel ringi tulnud Harting kõmmutas aga 68.37 ja tõusis liidriks. Terve võistluse juhtinud Malachowski ei suutnud enam juurde panna ning tema leppis hõbemedaliga. Võistluse eel eestlaste suurimaks lootuseks olnud Kanter tegi oma parima heite avavoorus, kus ta sai kirja 65.10. Kahel eelmisel olümpial medali võitnud Kanter sai selle tulemusega viienda koha. LÕPPSEIS! 1. Christoph Harting (Saksamaa) 68.37 2. Piotr Malachowski (Poola) 67.55 3. Daniel Jasinski (Saksamaa) 67.05 4. Martin Kupper (Eesti) 66.58 5. Gerd Kanter (Eesti) 65.10 6. Lukas Weisshaidinger (Austria) 64.95 7. Zoltan Kövago (Ungari) 64.50 8. Apostolos Parellis (Küpros) 63.72


description:
Eeloleval nädalavahetusel sõidetakse Kataloonias autoralli tänavuse MM-sarja 12. etapp ehk Kataloonia ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.

Vihmastes tingimustes sõidetud publikukatsel oli Tänak kiireim ja läheb homsele rallipäeval vastu liidrina. 2,7 sekundiga kaotab talle Lorenzo Bertelli (Ford) ja 3.5 sekundiga järjekordse MM-tiitli poole liikuv Sebastien Ogier (Volkswagen). Eeldatavaid favoriite segas vihm oluliselt rohkem kui eesotsas startinud Tänakut. Tänaku kohal pole taevas siiski pilvitu, sest eestlane kardab, et tema Fordi tagumise diferentsiaaliga on midagi valesti.

title: Tänak alustas Hispaania rallit publikukatse ülikindla võiduga


description: Tartus ITFi 10 000 dollari suuruse auhinnafondiga turniiril Paf Openil jõudsid üksikmängus finaali Vladimir Ivanov ja Kenneth Raisma, kui alistasid täna poolfinaalides endast 250 ja 350 kohta eespool olevad mängijad.

title: Tartu turniiri finaali jõudsid Raisma ja Ivanov

maintext:
Poolfinaalis kohtus Ivanov (ATP 536) esimese paigutusega Dmitri Žirmontiga (ATP 288). Kuigi valgevenelane on võistelnud ka varasematel Paf Openi turniiridel (võitis Tartus 2014 ja Tallinnas 2015), jäävad nende omavahelised kohtumised nelja-viie aasta taha.
Täna õnnestus suurepärast mängu näidanud Ivanovil võita 6:3, 6:7(5), 6:2. Esimeses setis läks Ivanov kohe 3/0 ette ja hoidis edu lõpuni. Teine sett kulges äärmiselt tasavägiselt. Ivanovil oli kasutada 5 murdepalli, aga ühtegi ei õnnestunud realiseerida. Žirmontil oli koguni 7 murdepalli (nendest kaks settpalli), kuid Ivanov suutis need päästa. Sett lõppes kiires lõppmängus, mille võitis 27aastane valgevenelane.
Otsustavas setis jagus tasavägist mängu viieks geimiks. Siis murdis Ivanov vastase pallingu, mängis järgmised punktid suurepäraselt ja võitis 6/2. Kaks tundi ja 17 minutit kestnud mäng oli serviässade rohke – Žirmont lõi 12 ja Ivanov 7 ässa.
Kenneth Raisma (ATP 902) poolfinaali vastaseks oli 24aastane Alexander Igoshin (ATP 543) Venemaalt. Mehed on omavahel kohtunud, selle aasta märtsis Bakuus Future turniiril võitis Igoshin. Täna võitis Raisma 6:3, 7:6(3). Esimeses setis murdis Raisma vastase servi kuuendas geimis ja sellest piisas, et sett võita.
Teises setis õnnestus Igoshini palling murda seitsmendas geimis ja Raisma sai seisult 5:4 servima minna. Kahjuks tegi ta pallingul kaks topeltviga ja venelane murdis geimi tagasi. Sett lõppes sarnaselt esimesele poolfinaalile kiires lõppmängus, aga seekord eestlase kasuks.
Tund ja 10 minutit kestnud mäng oli taas serviässade rohke – Igoshin lõi 11 ja Raisma 10 ässa. Homses finaalis on vastamisi Vladimir Ivanov ja Kenneth Raisma. Meeste omavaheline mängude seis on 1:1. Möödunud aasta suvel Pärnus Merko Openil võitis Ivanov ja tänavu augustis klubide karikavõistluste finaalis Raisma. Põnev duell Tähtvere tennisehallis algab kell 12.


description: Keila Korvpallikool võõrustab selle nädala lõpus kolmel päeval Euroopa noorte korvpalliliiga U17 vanuseklassi poiste tugevama divisjoni turniiri. Nii tugeva koosseisuga noortele mõeldud turniiri ei ole Keilas varem nähtud. EYBLi lahinguid peeti Keilas ka poolteist aastat tagasi, kuid toona polnud osalejate koosseis nii atraktiivne.

title: Keilas näeb tipptasemel noortekorvpalli

maintext:
Tänavu on asjad teisiti. Kui tihti ikka Eestis nähakse Itaalia noorte korvpalli? Eestist on selle riigi klubide noortesüsteemidesse siirdunud palju noori mängijaid. Nüüd saab näha, mida selle maa noored endast tegelikult kujutavad, sest Keila turniiril osaleb Torino Novipiu Campus, kirjutab basket.ee.
Euroopa tippklassi toovad Keilasse Leedu klubid Vilniuse Visi Kartu ja BC Biržiai. Mullu EYBLi selle aastakäigu turniiril hõbedamedalid võitnud Visi Kartu koosseisus palliv Dovydas Giedraitis oli suvel U16 EMil hõbeda võitnud Leedu koondise üks põhimehi. Giedraitis kogus EMil keskmiselt 27 minutiga 11,7 punkti ja 2,9 söötu. Arnas Adomavicius sai samuti EMilt hõbeda ning tema keskmised näidud olid 14 minutit ja 6,9 punkti.
Biržiai tugitalaks on aga Erikas Venskus, samuti EMi hõbedamees, kes kogus koondise särgis keskmiselt 16 minutiga 4,7 punkti ja 5,6 lauapalli.
Huvitavaid meeskondi on aga veelgi. Näiteks soomlaste Wartti Basket, kelle kooseisus mängib EMil Soome koondise parimaks lauavõitlejaks olnud Mikael Jantunen. Tervikuna on tegemist tugeva füüsisega meeskonnaga, kes läbi aastate olnud Keila jaoks ebamugav vastane.
Minski Tsmoki meeskonnas mängib neli suvel Valgevene omaealiste koondisega EM-mänge pidanud poissi. Klubi ise on EYBLi teisest divisjonist tänavuseks hooajaks üles kerkinud ning Keila mängis nendega viimati oma esimesel EYBLi hooajal. Toona õnnestus Valgevene klubi alistada.
Peterburi Kalininskaja spordikool on seniste hooaegade põhjal olnud Keilaga sama masti meeskond. Samas on tänavuseks hooajaks meeskonna koosseis paljuski muutunud ning vahetunud on ka treener.
Kindlasti kuulub seekordse etapi tugevamate meeskondade sekka selle vanuseklassi valitsev Eesti meister BC Tartu. Tegemist on ühtlase koosseisuga meeskonnaga, kus vähemalt Eesti mõistes on kõik liinid korralikult kaetud.
Keila Korvpallikool läheb seekord võitlusesse pisut nõrgenenud koosseisus. Vigastuste tõttu peavad mängudest eemale jääma korvialused jõud Markus Kikkatalo ja Hannes Hiie. Ülejäänud eelmistel hooaegadel meeskonda vedanud poisid peaksid olema rivis ning on valmis andma vägevatele vastastele korralikke lahinguid.
EYBLi U17 1. divisjoni 1. etapi mängud peetakse Keila Tervisekeskuses 28.-30. oktoobrini. Mängud algavad kõigil päevadel kell 9 hommikul. Keila meeskonna mängud algavad kell 13.30 ja 19.30.


description: Eesti rallimees Ott Tänak on Walesi MM-ralli avapäeval näidanud suurepärast minekut ning eestlane hoiab enne päeva viimast kiiruskatset kindlalt 2. kohta. Kaotust liidrikohal olevale Sebastien Ogierile on kogunenud 23,3 sekundit.

title: Tänak tahab kiiremini sõita: liiga paljud asjad pidurdavad meid

maintext:
Siiski ei ole eestlane asjade kulgemisega päris rahul ning Tänak on enda sõnul võimaline paremaks esituseks.
«Auto tagumise osaga on probleeme, see teeb praegu asja keeruliseks. Peame täna sellega lihtsalt hakkama saama. Liiga paljud asjad pidurdavad meid praegu. Homme peaksid asjad olema paremad,» rääkis Tänak 7. kiiruskatse järel ralliraadiole.
Tänak on tänastel kiiruskatsetel saanud kirja vastavalt 2., 3., 1., 1., 3., 3. ja 2. koha.


description: EST 1 Racing meeskond koosseisus Raimo Kulli, Thomas Padovani, Raivo Tamm ja Raimo Niemi osalesid nädalavahetusel Tšehhis, Brnos toimunud 24 tunni sõidul. Meeskonna debüüt pikal kestvussõidul oli edukas, nende juhitud Porsche 991 ületas lõpujoone oma klassi kolmandana ja üldarvestuse kümnendana.

title: Eesti võistkond sai Tšehhi kestvussõidul kolmanda koha

maintext:
Kokku tegid EST 1 Racing meeskonna liikmed 5,4 kilomeetrise Brno rajal 574 ringi, mis teeb kokku 3101 kilomeetrit. Nii pikk võistlus oli kõigile sõitjatele esmakordne kogemus ja selle nimel tehti enne põhjalik eeltöö nii sõitjate kui auto ettevalmistuse osas.
«Ikka väga teistmoodi kogemus. Tööd sai palju tehtud ja tulemusega oleme väga rahul. Äärmiselt raske väljakutse tervele meeskonnale, kuid me saime suurepäraselt hakkama. Kuigi endal oli öösel küll selline tunne, et enam sellist asja teha ei tahaks, siis nüüd tahaks sama asja juba uuesti teha,» võttis Kulli võistlusmuljed kokku.
Hankook 24H Epilog Brno üldvõidu jättis koju Scuderia Praha meeskond, kes oma Ferrari 488 GT3 autoga ülivõimsalt parim oli.


description: Täna õhtul kell 21.45 kohtub Eesti jalgpallikoondis MM-valikmängus Gibraltariga. Kui Eesti poolelt jooksevad Lillekülas väljakule vaid professionaalsed jalgpallurid, siis Gibraltaril sellist luksust pole. Peab lootma ka muu ala spetsialistidele, kes jalgpalli rohkem lõbu pärast mängivad.

title: Eesti jalgpallurite tänased vastased: politseinikud, tolliametnik ja ehitaja

maintext:
Eelmises MM-valikmängus Kreekaga kaitses Gibraltari väravat Jordan Perez. Kaitseliini moodustasid Joseph Chipolina, Roy Chipolina, Ryan Casciaro, Jean-Carlos Garcia ja Scott Wiseman, kellest vaid viimane on elukutseline jalgpallur (mängib Inglismaa tugevuselt kolmandas liigas). Ülejäänud mehed on vastavalt kontoriametnik, tolliametnik, politseinik ja ehitaja.
Poolkaitses juhib vägesid 28-aastane Liam Walker, kes omal ajal mängis profijalgpalli ka Inglismaal Portsmouthi meeskonnas. Nüüd kuulub ta kodumaa klubi FC Europa ridadesse. Ründes loodetakse teiste seas Lee Casciarole, kes sarnaselt vennale Ryanile politseiniku ametit peab.
1:4 kaotusmängus Kreeka vastu lõi Gibraltari värava Liam Walker.


description: Tartus toimuva 10 000 dollari suuruse auhinnafondiga tenniseturniiril Paf Open on konkurentsi jäänud kaks eestlast: Kenneth Raisma ja Vladimir Ivanov. Paarismängus jõudsid nad homsesse finaali. Üksikmängus võitlevad nad poolfinaali kohtade eest.

title: Raisma ja Ivanov jõudsid üksikmängus veerandfinaali ja paarismängus finaali

maintext:
Ivanov jõudis veerandfinaali alistades 40 minutit kestnud mängus Oskar Lusti 6:0, 6:0. Veerandfinaalis tuleb tal vastamisi minna Andrea Bassoga (ATP 639.), kes eile võitis otsustavas setis Karl Kiur Saart. Kaks aastat tagasi suvel Tallinnas on Ivanov ja Basso kohtunud ning siis võitis 23-aastane itaallane.
Raisma teise ringi vastaseks oli Mattias Siimar. Esimene sett kestis 25 minutit ja Raisma võitis kindlalt 6:1. Teist setti alustas paremini Siimar ja läks 3:1 juhtima. Raisma mängukindlus sellest kõikuma ei löönud ja tal õnnestus kohe servigeim tagasi murda. Järgmisel kolmel servigeimil lõi ta kaheksa ässa (mängus kokku 15) ja võitis teise seti 6:4. Raisma kohtub üksikmängu veerandfinaalis lätlase Krisjanis Stabinsiga (ATP 990.), kes eile võitis üllatuslikult teise paigutusega venelast Ivan Nedelkot (ATP 385.).
Õhtu lõpetas paarismäng, kus Ivanov ja Raisma võistlesid finaalipääsu eest Krisjanis Stabinsi (Läti) ja Mark Whitehousega (Suurbritannia). Eestlastel õnnestus kohe esimene vastaste servigeim murda ja sellest piisas, et sett 6:4 võita. Teine sett algas vastupidi ja lätlase kolme serviässa järel jäid eestlased 0:3 kaotusseisu. Seitsmendat geimi alustas Stabins aga topeltveaga ja ebakindluse pealt õnnestus eestlastel geim tagasi murda ning sett jõudis kiire lõppmänguni. Seal suutsid vastased 4:0 ette minna, kuid siis võtsid Ivanov ja Raisma mitu punkti järjest ja võitsid 7:6(6). Homme on finaalivastasteks Alexander Vasilenko (Venemaa) ja Dzmitry Zhyrmont (Valgevene).


description: Rootsi ujumise elav legend Therese Alshammar tõmbab enda vägagi pikale ja edukale karjäärile joone alla ning riputab prillid varna. Kuutel olümpiamängudel osalenud rootslanna on ainukene naisujuja maailmas, kes sarnase saavutuseni jõudnud.

title: Rootsi ujumiskuninganna riputab prillid varna

maintext:
39-aastane Therese Alshammar ütles Rootsi meediale, et lõpetab enda pika karjääri pärast Rootsi lühiraja meistrivõistlusi, mis algavad järgmisel nädalal, kirjutab Priit Aaviku Ujumisblogi.
Esmakordselt osales Rootsi ujumiskuninganna rahvusvahelisel tiitlivõistlusel 1993. aasta Euroopa meistrivõistlustel, kus ta saavutas neljanda koha 100 m seliliujumises. Esimesetel olümpiamängudel osales Alshammar 1996. aasta Atlanta mängudel. Rootslanna on üks kolmest ujujast ja ainuke naisujuja maailmas, kes on osalenud kuuel erineval olümpial.
Karjääri esimesed maailmarekordid ujus Alshammar 1999. aasta detsembris lühirajal 50 m ja 100 m vabaltujumises. Need rekordid pidasid vastu vastavalt kuus ja kaheksa aastat. Aasta hiljem Sydney olümpiamängudel võitis ta hõbemedalid 50 m ja 100 m vabaltujumises. Lisaks pälvis ta pronksmedali Rootsi 4x100 m vabaltujumise teatenelikuga. Samal aastal võitis ta karjääri esimesed MM-i kuldmedalid, saades neid kaela neli tükki.
Karjääri hilisemas faasis keskendus ta rohkem liblikujumisele ning oli suur konkurent ka Triin Aljandile. Hetkel on Alshammari nimel veel lühiraja 50 m liblikujumise maailmarekord ajaga 24.38, mis püsib juba aastast 2009. Alshammar võitis enda karjääri viimase MM-medali 2011. aastal, saades kaela kuldmedali 50 m vabaltujumises. Rio olümpiamängudel osales ta vaid 50 m vabaltujumises, kus pääses poolfinaali ning pälvis 15. koha. Samuti kandis ta Rootsi lippu Rio mängude avamisel.


description: Eesti parim meestennisist Jürgen Zopp (ATP 237.) võitis Stocholmis toimuval ATP turniiril kvalifikatsiooni otsustavas matšis 7:5, 6:4 kohalikku meest Patrik Rosenholmi (ATP 609.).

title: Heas hoos Jürgen Zopp jõudis Rootsis põhiturniirile

maintext:
Põhiturniiri avaringis läheb 28-aastane Zopp vastamisi sakslase Benjamin Beckeriga (ATP 123.). Seni pole Zopp ja Becker omavahel mänginud. 35-aastane sakslane on karjääri jooksul teeninud enam kui neli miljonit dollarit, Zopp on auhinnarahaks saanud veidi enam kui 700 000 dollarit.
Kvalifikatsiooniturniiril suutis Zopp 6:3, 6:3 alistada ka maailma 29. reketi Sam Querrey. Turniiril on parima asetusega prantslane Gael Monfils, kes hoiab maailma edetabelis kaheksandat kohta.


description: Norra suusaässa Therese Johaugi positiivse dopinguproovi pärast ei higista ainult sportlane ise, vaid mures on kõik Norra suusastaarid. Muretsemise peamiseks põhjuseks on muidugi raha. Praegu kardavad Norra suusatipud, et kaalul on kokku umbes 10 miljonit eurot.

title: Kriis: Johaugi dopingujuhtum võib Norra suusaässadele maksta 10 miljonit eurot

maintext:
Kui suvel tuli avalikkuse ette, et Martin Johnsrud Sundby tarvitas lubatust rohkem astmarohtusid ja mees jäi ilma osadest võitudest ja sai ka lühikese võistluskeelu, siis selle elas Norra suusatamine üle. Kaotati ainult üks sponsor. Nüüd lüüakse aga suuremat häirekella, kirjutab Dagbladet.
Kas kogu koondis tiritakse mutta?
Kui Johaugi uudis tuli avalikkuse ette neljapäeval, siis juba kolmapäeval külastas Norra suusakoondise mänedžer Jørn Ernst tiimi suursponsoreid ja andis teada saabuvast uudisest.
Dagbladet kirjutab, et praegu ei ole ohus ainult Johaugi suured sponsorrahad, vaid kogu Norra koondis võidakse mutta tirida. Kaalul pidavat olema koguni kuni 10 miljonit eurot sponsorraha.
Kui Johaugi uudis tuli avalikkuse ette neljapäeval, siis juba kolmapäeval külastas Norra suusakoondise mänedžer Jørn Ernst tiimi suursponsoreid.
«Me ootame, et koondis vaataks koheselt oma probleemsed kohad üle. Lisaks ootame komitee raportit astmaravimite tarvitamise kohta. Seejärel teeme edasisi otsuseid ja vaatame, kas koostöö osas tuleb teha muudatusi,» teatas koondise ühe suursponsori Sparebank 1 direktor Jan Olof Brodersen.
Sperebank 1 on Norra suusakoondise üks viiest suursponsorist.


description: Lõppeval nädalal panid palli mängu Venemaa võrkpalli superliiga mehed. Stardipakkudelt lähtus 16 klubi. Kaheringiline põhiturniir selgitab kõigepealt kaks otse lõppvõistlusele jõudvat meeskonda, järgnevad play-off-mängud. Ei midagi uut – erinevalt kevadisest otsusest anda medalid olümpiaedu huvides välja põhiturniiri (26 vooru) tulemuste põhjal. Tulemuseta, venelased jäid Rios neljandaks, kirjutab volley.ee.

title: Idanaabrid alustasid: kõlas superliiga avagong

maintext:
Vene superliiga positsiooni see ei mõjutanud, seda loetakse endiselt tugevuselt esimeseks, teiseks või kolmandaks – kuidas kunagi, väga tugevad on ka Itaalia ja Poola tippliiga klubid.
Tiitlit kaitseb Kaasani Zeniit, mille juhtohjad on Venemaa koondise senine peatreeneri Vladimir Alekno kätes, võtmemängijateks Poola passiga kuubalane Wilfredo Leon ja USA koondislane Matthew Anderson. Koondise tasemel on ka Zeniidi mõlemad sidemängijad, ent stabiilset ettetõstjat Alekno olümpiaks välja õpetada ei suutnudki. Peatreenerina ta enam ei jätka, küll aga teatas äsja valmisolekut noori treenereid abistada. Tänuväärne teadaandmine.
Superliigasse kerkis Leningradi oblasti Dünamo. Linna esindusmeeskond oli aastakümneid Avtomobilist, hakkas aga pärast klubi eestvedaja ja peatreeneri Vjatšeslav Platonovi surma (1995) aegamisi ära vajuma ja on pidama jäänud Venemaa kolmandasse divisjoni. Dünamo alustas ühe võidu ja kaotusega. Venemaa paljukordne meister Belgorodi Belogorje aga on saanud kaks kaotust, mis tumestab kindlasti klubi omaniku ja vahetevahel ka peatreeneri Gennadi Šipulini meeleolu. Šipulin on kärme treenereid välja vahetama, seekord oleks põhjust vaadata suurde peeglisse. Seda muidugi ei juhtu.
Kahe Dünamo, Moskva ja Krasnodari meeskonnaga klaaris edukalt (kaks võitu) arveid Kemerovo Kuzbass, kus väejuhiks Soome meeskonna pealik Tuomas Sammelvuo. Soomlane mängis superliigas aastaid, ta võeti kiiresti omaks. Nüüd oodatakse temalt tõusu superliiga tugevamasse poolde. Kuzbassis on mitu tippmängijat, kes nimekamates klubides piisavalt mängida pole saanud ja nüüd end täiel määral avada saavad. Noor Viktor Poletajev on hetkel koguni superliiga resultatiivseim. Tõenäoliselt pääseb ta Venemaa koondise kandidaatide hulgast peagi tegijate hulka, kuigi konkurents diagonaali kohale on väga suur. Vene vapiga särki kannavad väga tugevad mehed, aga meeskond kui tervik tugevneb alles siis, kui eilsed juuniorid suurema usalduse pälvivad.


description: Kui seni oli Eesti rahvusvahelise kategooria kohtunike kvoot viis, siis peagi arv kahekordistub.

title: Eesti rahvusvaheliste kohtunike arv suureneb kaks korda

maintext:
«Uudise üle on igati hea meel, sest see on tunnustus kogu Eesti võrkpallile. Kaudselt on kohtunike arvu suurenemine seotud ka Eesti koondiste edetabelikohtadega, ent see ei ole ainuke faktor,» sõnas Eesti Võrkpalli Liidu kohtunike toimkonna esimees Mati Koorep Volley.ee-le.
Praegu omavad Eesti õigusemõistjatest rahvusvahelise kohtuniku kategooriat saalivõrkpallis Toomas Murulo (pildil), Tiit Kõiv ja Kristjan Vanaveski ning rannavõrkpallis Uku Rummi. Neist kaks esimest võivad vilistada ka võrkpalli kõige kõrgema klubisarja ehk Meistrite liiga kohtumisi. Murulo on lisaks olnud korduvalt ametis olümpiamängudel, kus ta on vilistanud istevõrkpalli matše. Rahvusvaheline kategooria tunnustus on olemas ka Margus Kupul, ent tema praegu võrkpallikohtunikuna ei tegutse.
Rahvusvahelise kategooria kandidaadid on Irina Saks, Irina Suhhova ja Risto Strandson. Neil päevil on Kataris toimuval IRCC võrkpallikohtunike seminaril kandidaadi staatust omandamas Erko Varblane.
«Seis on hea ja ka tasemega võib igati rahul olla. Kui vaadata aga astme võrra allapoole, siis meistriliigas vilistamiseks on vajalik litsents 19 kohtunikul. See number võiks olla suurem,» nentis Koorep. Lisaks neile on veel paarkümmend kohtunikku, kes saavad vilistada mõnes madalamas liigas.
Neid, kes saavad vilistade noorte, koolide ja maakondlikke võistlusi, on ligikaudu 300. Sekretäridega on Koorepi sõnul seis kõige parem, neid on Eestis 60. Elektroonilise protokolli tegijaid on kuus, ka neid võiks Koorepi hinnagul veidi enam olla.


description: Saksa väljaanne Bild tegi hiljuti pika intervjuu seitsmekordse maailmameistri Michael Schumacheri poja Mickiga. 17-aastane Mick jagas oma arvamusi paljudel erinevatel teemadel, aga endiselt haigevoodis lebavast isast oli tal keelatud rääkida.

title: Michael Schumacheri pojal keelati isast rääkida

maintext:
«Asjad, mis on privaatsed, jäävad privaatseks,» kõlas Schumacheri mänedžeri Sabine Kehmi lühike kommentaar. Kõige viimasemad teated räägivad, et vormelilegend ei ole tema advokaadi Felix Dammi sõnul võimeline isegi püsti seisma ja seda ka terapeutide abiga.
Mick Schumacher osales sel aastal nii Saksa kui Itaalia F4 sarjades. Saksamaa versioonis sai ta teise koha, samal positsioonil on ta ka Itaalias, aga enne hooaja viiimast etappi on tal võimalus tõusta ka esimeseks.


description: Väravajoonetehnoloogiat võetakse aegamööda kasutusele aina rohkemates jalgpalliliigades, sest see on ennast järjepidevalt heast küljest tõestanud, kuid esmakordselt näitas elektroonika ka oma halvemat poolt, kui «üritas» Itaalia kõrgliiga eilses mängus ära lugeda olematut väravat.

title: Tehnoloogia üritas Itaalias kohtunikule vingerpussi mängida

maintext:
Sampdoria ja Genoa kohtumise avapoolaja lõpus lõi Sampdoria kaitsja Matias Silvestre latti, kust pall põrkas selgelt tagasi väljakule – seda näitab mitu olukorrast tehtud fotot. Mäng läks edasi, kuid ootamatult puhus väljakukohtunik Paolo Tagliavento vilet ja läks joonekohtunikuga millestki rääkima. Arutelu kestis mitu minutit ja mängijad olid esialgu täielikus segaduses, kuni lõpuks selgus põhjus.
Nimelt oli Tagliavento käele kinnitatud kell, mis peab vibreerimisega väravast märku andma, Silvestre löögi järel värisema hakanud. Õnneks usaldas Tagliavento abikohtuniku teravat silma ja otsustas mänguga jätkata, ilma et oleks fantoomväravat lugenud. Sampdoria võitis lõpuks 2:1.


description: Valencia jalgpalliklubile määrati 1500 eurot trahvi, kuna nende fännid viskasid laupäevases liigamängus tribüünilt väljakule veepudeli, mis tabas Barcelona mängijaid.

title: Barcelona mängijaid granaadina tabanud veepudel tõi Valenciale rahatrahvi

maintext:
Hispaania jalgpalliliit hoiatas ühtlasi Valencia meeskonda, et sellise juhtumi kordumisel võidakse nende kodustaadion Mestalla pealtvaatajatele sulgeda. Plastpudel tabas Barcelona mängijaid siis, kui nad tähistasid mängu neljandal lisaminutil Lionel Messi penaltit, mis tõi Barcelonale 3:2 võidu.
Tabamuse järel kukkusid murule nii Luis Suarez kui ka Neymar, Messi asus aga fänne vihaselt sõimama. Hispaania alaliit kritiseeriski Barcelona mängijaid «liialdatud reaktsiooni» ja kodufännide ees värava tähistamise eest, kuid lisas, et Valencia fännide käitumist ei õigusta miski. Samuti tunnustati Valenciat selle eest, et klubi tuvastas kiirelt fänni, kes pudeli väljakule viskas.
Sotsiaalmeedias said intsidendi järel ennekõike nahutada Barcelona mängijad, kelle käitumist võrreldi sellega, nagu oleks pudeli asemel nende sekka maandunud granaat.


description: Maailma Antidopingu Agentuur (WADA) avaldas 29. septembril uue keelatud ainete nimekirja, mis hakkab kehtima alates 1. jaanuarist 2017. Eesti Antidoping on tõlkinud eesti keelde nii keelatud ainete nimekirja, nimekirja muudatuste kokkuvõtte kui ka seireprogrammi. Lisaks on keelatud ainete nimekiri välja toodud eraldi veebilehel, mis hõlbustab konkreetse aine nimetuse otsimist, samuti on lisatud kommentaarid korduma kippuvate teemade osas.

title: Sportlastele kohustuslik: tutvu uue keelatud ainete nimekirjaga

maintext:
2017. aasta keelatud ainete nimekirjas väga suuri muudatusi ei ole. Täpsustatud on sissehingatava salbutamooli kogust 12 tunni jooksul (varem oli välja toodud ainult 24-tunnine ajaperiood). Erinevate huvigruppidega konsulteeriti glükokortikosteroidide manustamist, aga lõpuks seda osa pole täiendatud. Endiselt on nii võistluste ajal kui võistlusvälisel ajal keelatud trimetasidiin (mis sisaldub ravimis Preductal) ja meldoonium (ravimis Mildronat), kirjutab Eesti Antidoping oma kodulehel.
Keelatud ainete nimekirja uuendatakse igal aastal ja uus versioon hakkab kehtima 1. jaanuaril. Nimekiri avalikustatakse sügisel, et nii sportlastel kui ka nt arstidel oleks võimalik nimekirjaga tutvuda ning vajadusel ravi muuta. Nimekirja haldab WADA ning selle koostamisel konsulteeritakse üle 1700 eksperdiga eri riikidest. Sel aastal oli ka Eesti ekspertidel võimalik nimekirja projekti kommenteerida.
Tutvu keelatud ainetega Eesti Antidopingu kodulehel.


description: Eilsel Eesti Ujumisliidu juhatuse korralisel koosolekul nimetati alaliidu peatreeneri kohale kandideerinud neljast kandidaadist tugevaimaks Janno Jürgenson.

title: Eesti Ujumisliidu peatreeneri konkursi võitis Janno Jürgenson

maintext:
Eesti Ujumisliidu juhatus alustab läbirääkimisi Jürgensoniga, kes järgmisel olümpiatsüklil Eesti ujujaid ja nende treenereid juhendaks. «Kuna koondise ujujate ettevalmistusel on võtmerollis sportlaste isiklikud treenerid, siis kaasasime arutellu ka kõiki klubide esindajaid ja treenereid. See tegi protsessi keerulisemaks, aga lõpptulemusena õigustas ennast täielikult. Saavutasime juhatuse ja klubitreenerite vahel ühise arusaama peatreeneri rollist ning ka sobivast kandidaadist. Treeneritekogu juhatus ja klubide esindajad otsustasid, et neljast kandidaadist on sobivaim Janno Jürgenson,» lausus Eesti Ujumisliidu president Karol Kovanen alaliidu pressiteate vahendusel. «Kõik neli kandidaati olid tugevad, aga otsitavale profiilile vastast kõige paremini just Jürgenson,» lisas ta.
Kovaneni sõnul on Eesti ujumiskoondise peatreeneri peamiseks ülesandeks treeneritele tugiteenuse korraldamine. «Sportlased treenivad kõik oma treeneritega edasi, kuid peatreeneri ülesanne on pakkuda neile teaduslikku ja meditsiinilist tuge ning korrldada klubidevaheline ühistegevus,» selgitab Kovanen, miks osutus Jürgensoni akadeemiline taust otsustavaks. Nimelt on Jürgenson Tartu Ülikooli Liikumis- ja sporditeaduste doktorant, MTÜ Tartu Ujumisklubi treener, Tartu Ülikoolis lektor ja Spordimeditsiinikeskuse Vomax füsioterapeut.
Jürgensoni sõnul on ta viimased 20 aastat teinud teadustööd, juhendanud tudengeid ja treeninud sportlasi, et nüüd neid kogemusi uues ametis ka ära kasutada. «Ma usun, et peatreener peaks olema tippspetsialist kõige laiemas mõttes. Ükskõik, milliste muredega teised treenerid minu poole pöörduvad, olgu teemaks toitumine, treeningud või vigastus, seda nõu peaksid nad minu käest saama,» lausus Jürgenson. «Kindlasti tuleks aga esimeses järgus ette võtta koondises süsteemi loomine ja hea koostöö saavutamine nii sportlaste kui ka treeneritega. Lisaks muidugi ka spetsiifilisem töö ja koostöö kogu Ujumisliidu tugistruktuuridega,» rääkis Jürgenson oma plaanidest.


description: Norra jalgpallikoondise jaoks ei ole 2018. aasta MM-valiksari alanud just kõige paremini. Kolme kohtumisega on saadud kirja ainult 3 punkti ja needki tulid 4:1 võiduga San Marino üle. Samas suutis San Marino meeskond panna norralased korraks piinlikku olukorda.

title: Videod: Eestitki kimbutanud San Marino ajalooline värav ajas norralased hulluks

maintext:
Video: kuidas on jalgpallurite elu 50 aastaga muutunud?
Eurosport on teinud ülevaatliku ja humoorika video jalgpallurite elu muutumisest viimase 50 aasta jooksul. Toonastest lepingutest on näha, et tippjalgpalluri nädalapalk oli tänapäevases vääringus alla 1000 euro nädalas. Praegu teenitakse aga parematel juhtudel üle 200 000 euro nädalas.


description: Kahest seljalõikusest taastuv golfistaar Tiger Woods teatas, et tema tagasitulek lükkub edasi, sest tal pole piisavalt enesekindlust.

title: Tiger Woods pidi tagasitulekuturniirist loobuma

maintext:
14 korral golfi Suure slämmi turniiri võitnud 40-aastane Woods oleks pidanud kaasa tegema sel nädalal USA-s California osariigis toimuval Safeway Openil. Seejärel oleks ta pidanud sõitma Türgi turniirile.
«Sain aru, et ma pole mängimiseks valmis. Mu tervis on hea ja tunnen end tugevana, aga mu mäng on veel haavatav. Olen naasmisele lähedal ja ma ei lõpeta enne, kui olen tipus tagasi,» kirjutas Woods oma veebilehel.
Nüüd on tal plaanis osaleda detsembris peetaval Hero World Challenge'il, mida korraldab Woods ise. Viimati tegi endine maailma esigolfar mõnel turniiril kaasa 2015. aasta augustis. Nüüdseks on ta maailma edetabelis langenud 786. kohale.


description: Hooaja viimase Euroopa meistrivõistluste (ERC) etapi ehk Küprose ralli võitis Ford Fiesta R5 autol kihutav venelane Aleksei Lukjanuk.

title: ERC hooaeg lõppes Lukjanuki triumfiga

maintext:
Venelane võitis ralli 13 kiiruskatsest tervelt 11 ning lisaks etapivõidule premeeriti teda ka 32 000 euro suuruse auhinnarahaga. Teise koha sai Küprosel sakslane Marijan Griebel (+2.12,2), kes kihutas Škoda Fabia R5 autoga. Kolmas oli samuti Fabia R5 masinaga sõitnud Ralfs Sirmacis (+2.56,2).
ERC üldvõidu oli juba varasemalt kindlustanud poolakas Kajetan Kajetanowicz, kes Küprosel ei startinud. Lukjanuk oli EM-sarja kokkuvõttes 159 punktiga teine, kaotades poolakale lõpuks 22 silmaga. Hooaja lõpetas kolmanda kohaga Sirmacis, kes kogus 143 silma. Hooajaga 38 punkti kirja saanud Raul Jeets oli kokkuvõttes kümnes.
Kõige rohkem etappe võitis EM-sarjas tänavu Sirmacis (3), Lukjanuk sai kirja kaks etapivõitu, Breen Moura, Loix, Kajetanowicz ning Kopecký maitsesid võidurõõmu korra. Enim katsevõite sai kirja Lukjanuk (42), teise koha sai selles arvestuses Kajetanowicz 29 katsevõiduga, Sirmacis kogus 23 katsevõitu.


description: Rahvusvaheline Autospordiliit (FIA) on sel nädalavahetusel toimuva F1 sarja etapi eel kutsunud pressikonverentsile ka Lewis Hamiltoni, kes viimasel GP-l sellega just eriti hästi hakkama ei saanud.

title: Jaapanis jonninud Hamilton peab ilmuma uuele pressikonverentsile

maintext:
Nimelt otsustas valitsev maailmameister kaks nädalavahetust tagasi toimunud Jaapani etapi eel peetud pressikonverentsil, et igavuse tõttu vaatab ta, mida huvitavat saab teha Snapchatis. Lõbusad pildijäädvustused jõudsid loomulikult avalikkuseni ja mitmed väljaanded kritiseerisid Hamiltoni selle eest. Kui oli aeg anda etapijärgne pressikonverents, siis teatas britt, et kuna talle ei meeldi, mis temast kirjutati, siis jätab ta küsimustele vastamata ja jalutas seejärel minema.
Hoolimata aga Hamiltoni kummalisest käitumisest, kirjutas ESPN täna, et FIA on andnud Hamiltonile ja veel viiele sõitjale käsu ilmuda USA etapi eelsele pressikonverentsile sel neljapäeval. Kui mõni meestest jätab kohale tulemata, ootab neid FIA poolt karistus.


description: Eesti Korvpalliliit esitas täna FIBA Euroopale ametliku taotluse 2017. aasta U18 noormeeste B-divisjoni EM-turniiri korraldamiseks. Kas Tallinn osutub valituks, selgub 10. detsembril.

title: Eesti taotleb U18 koondiste B-divisjoni EMi korraldust

maintext:
Noormeeste U18 vanuseklass koosneb suures osas samadest mängijatest, kes 2015. aasta suvel võitsid Sofias U16 B-divisjoni EMi turniiri. Sel suvel Skopjes tulid needsamad poisid juba U18 vanuseklassi B-divisjonis seitsmendaks, jäädes mitmete liidrite puudumisel nelja hulgast õige napilt välja (kolm paremat pääsesid A-divisjoni).
«Vaadanud üle meie eelarvelised võimalused ning suhelnud treenerite, mängijate ja nende vanematega, tegime juhatuses positiivse otsuse. Minu meelest on tänane Korvpalliliidu juhatus alati oma otsustes olnud piisavalt jõuline ja initsiatiivikas. Me oleme alati meeskonnana soovinud ala kasvatamist, mitte paigalseisu. Sellest ka püüd leida väljund kodupubliku ees meie hetke talendikaimale põlvkonnale,» lausus EKLi president Jüri Ratas.
Alaliidu peasekretär Keio Kuhi sõnas lisaks: «Praegu tegeleme usinasti juba korraldusliku poole läbimõtlemisega – hotellid, saalid, inimressurss. Samas teame, et konkurents EMi korraldusele on tugev ning on teisi arvestatavaid taotlejaid. Suhtluses FIBA-ga oleme ligi poolteist aastat alati väljendanud huvi just selle turniiri vastu. Ühtlasi on rõõm tõdeda, et suveks saame kokku parima võimaliku koosseisu, selle lubaduse on andnud kõik meie U18 põhimängijad.»
Ühena paljudest U18 tippudest välismaal mängiv Kristian Kullamäe (Oettinger Rockets, Saksamaa 2. Bundesliga) ei varjanud EKL juhatuse otsusest kuuldes oma heameelt. «Mis saaks olla suurem au, kui mängida oma parimate sõprade, tiimikaaslastega EMil kodupubliku ees. Tean, et mõnda meie selle põlvkonna paremikku kuuluvat mängijat pole Eesti korvpallisõbrad mängimas õieti näinudki, nüüd oleks see võimalus küllaga olemas. Olen ülimalt õnnelik, kui me saame EMi, on mida oodata!» rõõmustas Kullamäe.
Eesti U18 koondise peatreener on Vaido Rego, treener Indrek Reinbok ja abitreener/mänedžer Martin Rausberg.


description: Eurosport on teinud ülevaatliku ja humoorika video jalgpallurite elu muutumisest viimase 50 aasta jooksul. Toonastest lepingutest on näha, et tippjalgpalluri nädalapalk oli tänapäevases vääringus alla 1000 euro nädalas. Praegu teenitakse aga parematel juhtudel üle 200 000 euro nädalas.

title: Video: kuidas on jalgpallurite elu 50 aastaga muutunud?

maintext:
Toona elasid tippjalgpallurid väikestes korterites, kuid nüüd miljoneid maksvates mõisates. 50 aastat tagasi sõitsid parimad vutimehed Fordide ja Toyotadega, kuid nüüd näiteks Ferraridega.
Jalgpallisaapad olid siis ainult musta värvi, kuid nüüd musta värvi jalgpallijalanõusid enam vist ei tehtagi. Kui nüüd istutakse mängu järel ühiselt sotsiaalmeedias, siis 50 aastat tagasi tähistati võitu vannis. Suuremad tähistamised leidsid, siis aset tiitlivõidu puhul, kuid nüüd poseeritakse ühiselt iga mängu järel. Loomulikult on nalja tehtud ka tänapäevaste jalgpallurite «sukeldumiste» üle.
Vaata videot Eurospordi lehelt.


authors:
Mariel Gregor
Jelgava

description: Eesti võrkpallikoondise temporündaja Ardo Kreek sai tänase EM-valiksarja kohtumise neljandas geimis Lätiga kohtunikult kaks kollast kaarti ehk kokku punase ning lätlased viigistasid seisu 17:17. Mängu võitsid siiski eestlased 3:2 ja nii minnakse järgmisel pühapäeval Tallinnas toimuvale kordusmängule vastu heas seisus.

title: Naljamees Kreek punasest kaardist: mina ei alustanud!

maintext:
Ka esimese kollase sai ta samas geimis, meie 10:7 eduseisul, kui vaatas enda sõnul kohtunikule veidi kurjema pilguga otsa.
Kreek tunnistas, et hiljem vastasele öeldud krõbedamad sõnad tulid valel hetkel. «Heal hetkel ei tulnud see punane ja palju ma ise ei põe selliste asjade pärast, aga kui läheb niimoodi rappa, siis on valus ikka,» sõnas Kreek. Pärast punast said lätlased emotsiooni üles ja võitsid lõpuks neljanda geimi 25:22. Et Eesti oli enne seda 2:1 eduseisus, oleks 3:1 võit ja sealt saadud kolm punkti olnud väga vajalikud.
«Peale mängu on veel valusam. Aga too hetk.. ütleme nii, et ma ei jäänud vastastele võlgu. Otseselt ma ei surkinud, no mina ei alustanud!» põhjendas ta naerdes oma tegu, kui siinkirjutaja pinnis, mis ikkagi juhtus.
Kogenud mängumees tunnistas, et vastaste provokatsiooni ohvriks langemine pole õigustus. «Punase sain lõpuks ikka mina, järelikult ise olin rumal. Kui kollane all, siis ei maksa surkida. Aga oli, mis oli, peaasi, et ära võitsime.»
Kreek tõdes, et kuigi Jelgavas peetud mäng toimus täissaali lätlastest pealtvaataje ees, andsid paar-kolmsada Eesti fänni mängijatele korraliku lisajõu. «Mõnus, et inimesed võtsid vaevaks tulla. Loodan, et Tallinnasse tuleb 3000 pealtvaatajat,» lisas ta.


description: Profipoksi üliraskekaalus ei ole juba mõnda aega nähtud tõeliselt suurt tiitlimatši ja hiljuti oli õhus lootus, et detsembris kohtuvad omavahel Vladimir Klitško ja Anthony Joshua. Siiski sellest duellis Klitško jalavigastuse tõttu asja ei saa. Nüüd tunnistas Klitško avalikult, et kindaid ta veel nurka ei viska ja teeb hoopis järgmiseks aastaks suuri plaane.

title: Poksisangar Vladimir Klitško tegi tulevikuks tähtsa avalduse

maintext:
Klitško saab järgmisel aastal 41-aastaseks ning peagi ei ole ta ringis käinud juba aasta aega. Praegusest vigastusest paranemine võtab samuti aega ehk parimal juhul võiks ta ringi tulla märtsis või aprillis ehk selleks ajaks on tal viimasest matšist möödas juba 1,5 aastat. Ukrainlase vanust ja pikka võistluspausi arvestades on õhku kerkinud ka küsimus tema karjääri võimalikust lõpust, kirjutab The Telegraph.
Klitško ei kavatse karjääri lõpetada
Klitško ise aga teatas nüüd, et karjääri ta lõpetamas ei ole ning ta soovib järgmisel aastal igal juhul heidelda Joshuaga, kelle valduses on IBFi meistrivöö.
«Kuni ma suudan näidata tulemust, siis seni olen ma motiveeritud ja jätkan poksimist,» teatas Klitško. «Tahan poksida märtsis või aprillis IBFi meistri Anthony Joshuaga. Sellest saab üliraskekaalu viimaste aastate kõige võimsam matš. Loodetavasti tuleb see heitlus kolme meistrivöö peale.»
Klitško ise aga teatas nüüd, et karjääri ta lõpetamas ei ole ning ta soovib järgmisel aastal igal juhul heidelda Joshuaga, kelle valduses on IBFi meistrivöö.
Kui Klitško ja Joshua lähevad vastamisi, siis kindlasti on laual IBFi meistrivöö. Samas loodavad mõlemad mehed, et ka WBA ja WBO panevad oma meistrivööd mängu. Hiljuti andis viimati nimetatud tiitlid vabaks Tyson Fury, kes ei ole nende võitmise järel enam kordagi ringi tulnud ning on võidelnud hoopis depressiooniga.
Joshual on aga endiselt kavas tulla ringi ka 10. detsembril Manchesteris, kuid praeguseks ei ole ta endale veel vastast leidnud.
Anthony Joshua tähistamas IBFi meistrivöö võitmist. / Scanpix


description: Mercedese piloot Lewis Hamilton oli mootoririkke tõttu sunnitud tänase Malaisia GP liidripositsioonilt katkestama. Tegemist ei olnud sugugi esimese korraga, kui tal tänavu sarnaseid probleeme tekkis. Vihane britt pöörduski Mercedese poole küsimusega, miks temaga selliseid asju juhtub?

title: Hamilton nõuab vastuseid: millegipärast juhtub nii ainult minu mootoritega

maintext:
«Meil on sõitjate jaoks nii palju mootoreid, kuid millegipärast kipuvad minu omad pidevalt alt vedama. Keegi peab andma vastuseid, sest see ei ole vastuvõetav. Me võitleme meistritiitli eest ning minu auto mootoritega on pidevalt probleeme. See ei sobi mulle,» ütles Hamilton.
Kuna tema meeskonnakaaslane Nico Rosberg lõpetas täna võidusõidu kolmandana, kaotab Hamilton MM-sarjas talle nüüd 23 punktiga. Hooaja lõpuni jääb veel viis etappi. «Püüan end nüüd koguda ning järgmiseks etapiks valmis olla. Meil on olnud mitmeid otsustavaid sõite ning see oli üks neist. Keegi justkui ei taha, et ma sel aastal maailmameistriks tuleksin, kuid ma ei anna alla,» jätkas Hamilton.
Mercedeses töötav vormelilegend Niki Lauda on Mercedeses pettunud. «Olen nii endas kui Mercedeses pettunud, sest vedasime Hamiltoni alt. See oli suhteliselt uus mootor, kuid me veel ei tea, mis valesti läks. Räägin Hamiltoniga homme lennukis. Võistlus MM-tiitli nimel pole veel läbi. Mingisugust vandenõud ei ole, inimesed töötavad tema heaks ning selliseid asju juhtub,» kinnitas Lauda.


description: Eesti Olümpiakomitee tunnustas kümnendat korda Eestimaa sportlikumaid perekondi, kelle valisid välja maakondade spordiliidud. Tunnustuse pälvisid sportlikud perekonnad 14 maakonnast.

title: EOK tunnustas kümnendat korda Eestimaa sportlikumaid perekondi

maintext:
Eesti sportlikuma pere tunnustus omistati Põlvamaalt perekond Villakole, Tartumaalt perekondadele Kiiver ja Aan, Järvamaalt perekond Ilvesele, Jõgevamaalt perekond Eensalule, Valgamaalt perekond Pullesele, Saaremaalt perekond Mändlale, Raplamaalt perekond Tüvistele, Võrumaalt perekond Kuraginile, Läänemaalt perekond Kurismanile, Ida-Virumaalt perekond Pisarevile, Hiiumaalt perekond Koppelile, Harjumaalt perekond Aasjõele ja Viljandimaalt perekond Roosimägile.
Koostöös maakondlike spordiliitudega valitud Eesti sportlikumad pered saavad koos tunnustusega EOK-lt preemiaks 07.-09. oktoobril toimuva Tallinn International Horse Show külastuse koos ööbimisega uues Hilton Tallinn Park hotellis.
Tartumaalt tunnustuse pälvinud seitsmeliikmelise sportliku perekonna pereisa Peetri Anni sõnul on väga meeldiv, et nende perekonna sportlikkus on silma hakanud. «Meie peres käsukorras sporti ei tehta. Esmatähtsad on tervislikud elusviisid, mitte tippsport. Samas spordipisik on meil peres sees ja kõik pere liikmed on kas mingil hetkel tegelenud või tegelevad ka praegu spordiga. Kui päris trennis kõik hetkel ei käi, siis kaks-kolm korda nädalas liigub aga iga meie pere liige kindlasti,» rääkis Ann.
Eesti Olümpiakomitee liikumisharrastuse juhi Peeter Lusmägi sõnul peab EOK liikumisharrastuse edendamisel perespordi valdkonda väga oluliseks. «Kõik olulisemad väärtused ja elukestvad harjumused saavad alguse kodust. Nii ka armastus spordi ja liikumise vastu,» selgitas Lusmägi. «Oleme sportlikemaid peresid tunnustanud juba kümmekond aastat. Võiks ju arvata, et aastatega on tublimate valimine läinud lihtsamaks, siis tegelikult nii ei ole. Eesti pered on aina sportlikumad ja märkamist ning tunnustust väärivaid perekondi tuleb aina juurde.»


description: Eesti Olümpiakomitee peasekretär Siim Sukles pakub kolm lihtsat varianti, kuidas Eestis spordi rahastamist suurendada.

title: Kolm loodetavat võluvitsa Eesti spordi edendamiseks

maintext:
Esiteks, kogu hasartmängumaksu laekumine suunata sporti.
Teiseks, lisada alkoholi ja tubakaaktsiisile üks protsent tervisliku eluviisi toetuseks.
Kolmandaks, selle asemel et muretseda haigekassa 33 miljoni euro suuruse puudujäägi pärast ja tagajärgedega tegeleda, suunata kõigest üks protsent haigekassa rahastusest liikumisharrastusele ja spordile. «Ehk tuleviku kulu on kindlasti mitme suurusjärgi võrra väiksem, kui korralikult tegeleda ennetustegevusega,» lausub Sukles.


description: Maailma esireket Novak Djokovic kaotas Shanghai tenniseturniiri poolfinaalis üllatuslikult Roberto Bautista Agutile ning lausus pärast mängu, et süüdi olid nii pukikohtunik kui ka tema enda kuhjunud väsimus.

title: Särki rebinud Djokovic üllatuskaotuse järel: kohtunik tahtis ise staar olla

maintext:
Djokovic kaotas 4:6, 4:6 kaotusega lõppenud mängus esmalt närvid avaseti lõpus, kui kinkis lihtveaga Bautista Agutile setivõidu, vahendab CNN. Serblane lõhkus reketi ja kui tema võrkulöök teises setis hispaanlasele murdepall andis, rebis Djokovic oma särgi lõhki. Pukikohtunik Carlos Bernardes hoiatas seejärel särki vahetanud serblast ajavenitamise eest ja see ajas maailma esireketi veel enam vihale.
«Tema oli tänase etenduse staar. Või vähemalt tahtis ta seda olla,» lausus Djokovic pärast kohtumist. Lisaks särgivahetusega kaasnenud vaidlusele vihastas Djokovic teise seti alguses Bernardesi peale ka seetõttu, et Bautista Aguti serv läks tema arvates auti, kohtunikud lugesid palli aga sisse. «Kas sa täna üldse midagi näed?!» kirus Djokovic kohtunikku.
Samas tunnistas 29-aastane serblane, et kannatab vaimse ja füüsilise väsimuse käes. «Pean sellest mängust õppetunni kaasa võtma. Ilmselt olen viimase 15-20 kuu jooksul peetud kohtumistest lihtsalt kurnatud. Millalgi pidi see ju juhtuma – ma ei saa nii mitu aastat järjest kogu aeg nii kõrgel tasemel mängida,» tõdes Djokovic, kes on viimase kuue aasta jooksul pidanud 421 kohtumist ja kaotanud neist vaid 48, mis teeb tema võiduprotsendiks 88,6%.
Masters-1000 taseme turniiril esmakordselt finaali jõudnud 28-aastane Bautista Agut läheb seal vastamisi maailma teise numbri Andy Murrayga. Šotlane alistas poolfinaalis 6:4, 6:3 prantslase Gilles Simoni ja saab tänu Djokovici kaotusele võimaluse maailma edetabelis esireketiga vahet vähendada. Enne aasta lõppu esinumbriks tõusmiseks peab Murray siiski lootma eeskätt sellele, et Djokovici hooajalõpp ebaõnnestuks.


description: Autosport.com kirjutab, et Soome vormel-1 täht Valtteri Bottas peab läbirääkimisi Renault’ meeskonnaga. 27-aastane Bottas on alates 2010. aasast olnud seotud Williamsi tiimiga, esialgu testisõitjana, kuid alates 2013. aastast põhipiloodina.

title: Soome vormelitäht võib ootamatult meeskonda vahetada

maintext:
Oma esimesel täispikal hooajal sai Bottas MM-sarjas 17. koha, kuid juba tesel aastal kerkis ta üldarvestuses neljandaks. 2015. aasta lõpetas ta viiendana ning tänavu hoiab Bottas seitsmendat positsiooni.
Lisaks kirjutab portaal, et Renault sõlmis kaheaastase lepingu sakslase Nico Hülkenbergiga, kes varem Force India värve esindas. Seega on Renault tallis vaba vaid üks koht, millele pretendeeribki soomlane Bottas.


description: Anett Kontaveit (WTA 118.) alistas Poitiers' tenniseturniiri teises ringis maratonmängu järel 7:5, 6:7 (6), 6:2 maailma edetabelis 239. kohal oleva 19-aastase prantslanna Fiona Ferro.

title: Kontaveit võitis maratonmängus maailma 239. reketit

maintext:
Kontaveit alustas mängu kehvasti ja jäi kohe 1:4 taha, kuid suutis siis võita järgmisest seitsmest geimist kuus ja ühes sellega ka avaseti. Koguni 59 minutit kestnud teine sett läks kiiresse lõppmängu ja oli sealgi tasavägine, kuid selle võitis prantslanna. Kolmandas setis pani Kontaveit siiski juba kindlalt oma paremuse maksma, matš kestis kaks tundi ja 11 minutit.
Veerandfinaalis on Kontaveidi vastaseks maailma edetabelis 138. kohal olev belglanna Alison van Uytvanck. Aasta eest oli 22-aastane belglanna seejuures maailma edetabelis veel kõrgel 41. kohal, jõudes toona suvistel Prantsusmaa lahtistel veerandfinaali. Varem pole van Uytvanck ja temast kaks aastat noorem Kontaveit kohtunud.


description: Korvpalli Eesti karikavõistluste veerandfinaalis teenis kindla võidu BC Kalev/Cramo, kes alistas 82:55 AVIS Rapla.

title: Kalev/Cramo näitas Raplale koha kätte

maintext:
Kalev/Cramo eksis Minskis liialt ja sai teise kaotuse
Kuigi Kalev/Cramo esitused on võrreldes oktoobri algusega mõnevõrra paremaks läinud, anti eile Ühisliigas käest täiesti võidetav mäng. Mitte et Minski Tsmoki oleks kehv võistkond, aga lisaajale läinud matši otsustavatel hetkedel tegid kalevlased lubamatult palju praaki.
Alar Varrak Kalevi napist kaotusest: sellest mängust on väga kahju
Kalev/Cramo korvpallimeeskond kaotas Ühisliigas võõrsil Tsmoki-Minskile lisaajal 81:88 ja sai ühe võidu kõrvale teise kaotuse. Kalevlased olid suurema osa teisest poolajast 5 kuni 10-punktilises kaotusseisus, kuid Demonte Harperi kolmene 16 sekundit enne normaalaja lõppu viigistas seisu 77:77 peale ja viis mängu lisaajale. Kalev sai lisaajal 81:78 ette, aga siis lasti kodumeeskonnal visata kümme punkti järjest.
Kalev/Cramo jõudis Minski vastu lisaajani, aga kaotas ikkagi
Kalev/Cramo korvpallimeeskond kaotas Ühisliigas võõrsil Tsmoki-Minskile lisaajal 81:88 ja sai ühe võidu kõrvale teise kaotuse. Kalevlased olid suurema osa teisest poolajast 5 kuni 10-punktilises kaotusseisus, kuid Demonte Harperi kolmene 16 sekundit enne normaalaja lõppu viigistas seisu 77:77 peale ja viis mängu lisaajale. Kalev sai lisaajal 81:78 ette, aga siis lasti kodumeeskonnal visata kümme punkti järjest.


description: Kataris toimuval jalgratturite maanteesõidu MMil tegi meeste U23 vanuseklassi grupisõidus ilusa esituse Aksel Nõmmela, saades grupifinišis kaheksanda koha. Eestlaste seas on tegu on selles vanuseklassis MMi parima tulemusega - 2009. aasta jõudis Sander Maasing 14. kohale.

title: Esikümnesse jõudnud Aksel Nõmmela tegi MMil eestlaste läbi aegade parima tulemuse

maintext:
Ükskõikne MM naftariigi kõrbekuumuses
Pole ime, et paljud ratturid on Kataris toimuva maanteesõidu MMi poole kriitikanooli loopinud. Naftariikides peetavatel suurvõistlustel on oht läbi kõrbeda – seda nii otseses kui ka kaudses mõttes. Rattureid nörritab pealtvaatajate nappus. Milleks üldse endast kõik anda, kui see kellelegi korda ei lähe?


description: Rahvusvaheline spordiarbitraaž (CAS) määras viiele Venemaa käijale nelja-aastase võistluskeelu, sest 2015. aasta juunis võetud dopinguproovid näitasid, et nad olid kasutanud keelatud ainet erütropoetiini (EPO).

title: Viis dopingut tarvitanud Venemaa käijat said pika võistluskeelu


description: Sel hooajal DMACKi rallitiimis sõitev Ott Tänak on viimasel ajal usinalt testinud uute reeglite järgi kohandatud 2017. aasta M-Spordi Ford Fiesta WRC autot ja seni on masin talle väga hea mulje jätnud. Suure tõenäosusega kolib eestlane järgmisel hooajal tagasi just M-Spordi ridadesse.

title: Tänak järgmise aasta Fordist: ausalt, see on väga eriline auto

maintext:
«Uus auto on suur samm edasi. Saan ausalt öelda, et tegemist on väga erilise masinaga. Sellel on nii palju potentsiaali - kui olen autot testinud, siis meie praegune WRC masin tundub uue kõrval N-rühma sõidukina,» rääkis Tänak väljaandele Autosport.
«Aerodünaamika on uskumatu. See on isegi parem, kui ma oleks osanud loota. Loomulikult on ka 2016. aasta masinatel survejõudu, aga nüüd tunnen teatud kiiruseni jõudes, et autot surutakse tõepoolest vastu maad. See on imeline,» lisas ta.
M-Spordi boss Malcolm Wilson on samuti arengutega rahul. «Oleme juba pikka aega näinud, kuidas see masin valmib ja võistluskõlbulikuks voolitakse. Väga hea tunne on näha seda teel sõitmas. Oleme sõitjatelt saadud tagasiside üle väga õnnelikud.»
2017. aasta Ford Fiesta WRC testimine Soome teedel:


description: Jalgrattur Alo Jakin (HP BTP – Auber93) teenis eile Prantsusmaal sõidetud 1. kategooria ühepäevasõidul Paris-Bourges 11. koha.

title: Eesti rattur lõpetas maineka ühepäevasõidu kõrge kohaga


description: Rahvusvaheline Jalgpalliliit FIFA on ametlikult otsustanud hakata uurima võimalust laiendada jalgpalli maailmameistrivõistlustel osalevate meeskondade arvu.

title: FIFAl on jalgpalli MMi tuleviku kohta laual neli plaani

maintext:
Tänavu Rahvusvahelise Jalgpalliliidu FIFA presidendiks saanud Gianni Infantino reklaamis juba valimiskampaania ajal, et kavatseb jalgpalli maailmameistrivõistlusi reformida. Värskelt välja käidud idee suurendada finaalturniirist osavõtvate võistkondade arvu 48 koondiseni tuli paljudele aga ootamatult.
Sel aastal Rahvusvahelise Jalgpalliliidu (FIFA) presidendiks saanud Gianni Infantino lubas valimiskampaania käigus laiendada jalgpalli MMi seniselt 32 riigilt 40ni, aga nüüd on tal peas küpsemas veelgi suurejoonelisem plaan.
Itaalia ja Prantsusmaa jalgpallikoondiste eileõhtuses maavõistluses tehti ajalugu, kui esmakordselt kasutati rahvusvahelises mängus videokohtunikke. Jalgpallihuvilisi teravalt kahte leeri jagav uuendus võib jõuda juba ülejärgmisel aastal toimuvale MMile.
FIFA president: jalgpalli olümpiaturniir ei ole liha ega kala
FIFA president Gianni Infantino võttis sõna olümpia jalgpalliturniiri mõttekuse kohta ning leidis, et antud kujul ei ole selle toimumine mõistlik.


description: Koduses meistriliigas võõrustas Valga-Valka meeskond täna Tartu korvpallimeeskonda.

title: Tartu korvpallimeeskond purustas kolmanda veerandaja abil Valga-Valka

maintext: Kui esimese veerandaja järel oli kodumeeskond ees 22:20, siis poolaja võitis Tartu klubi omakorda seisuga 42:39. Kolmandal veerandajal läks aga mullune hõbedameeskond oma teed ja enne viimast veerandit oldi ees juba 71:48. Seda edu enam käest ei antud ja kokkuvõttes vormistati võit seisuga 89:67. Tartu klubi parimana viskas 21 punkti Forrest Robinson, 19 silma lisas Janari Jõesaar, Valga-Valka meeskonna suurimaks skoorijaks oli 13 punktiga panustanud Kristo Saage.


description: Sel nädalal kihutatakse autoralli MM-sarjas Walesis. Kui võistluse kiiruskatsetega tehakse algust homme, siis täna oli kavas testikatse. Eestlaste rõõmuks näitas parimat minekut Ott Tänak. Tänak läbis 3,32 km pikkuse testikatse parimal läbimisel ajaga 1.59,7. Teise tulemuse sõitis välja Kris Meeke Citroenil (2.00,5) ning kolmanda Craig Breen samuti Citroenil (2.00,7).

title: Tänak: kui meil tekib võimalus, läheme kõrge koha peale välja

maintext:
Tänak ütles pressikonverentsil, et seni on kõik kulgenud nagu lepase reega. «Rehvid on nendes oludes väga hästi käitunud ja loodame nendest kasu lõigata. Tingimused tundusid hommikul pisut kuivemad, aga tegelikult oli rada ikkagi päris libe. Kui meil tekib võimalus, siis läheme kõrge koha peale. See on hea väljakutse,» lausus ta.
Kui Tänakult küsiti, kas ta läheb Walesis võidu peale, vastas eestlane kerge muigega: «Jah, kindlasti. Miks mitte?»
Walesis saab sõitjatel eriti keeruline olema laupäeval, kui rehvid tuleb juba hommikul ära valida ja hiljem enam midagi muuta ei saa. «Olen kindel, et see saab olema väga keeruline päev, eriti kui tingimused lähevad aina kuivemaks. Me ei tea täpselt, mis teekattega toimub. Tavaliselt sajab siin kogu aeg vihma ja tee on mudane. Siis on ka rehve lihtne valida. Nüüd teeb kuiv ilm olukorra raskemaks,» ütles Tänak ja lisas, et tal pole sademeteta ilma vastu mitte midagi.
Esimene kiiruskatse algab homme kell 10.20.


description: Rootsi murdmaasuusakoondis on täna lahvatanud Therese Johaugi dopinguskandaalist šokis.

title: Kuidas võeti Norra pommuudis vastu Rootsis?

maintext:
«Me oleme kõik šokeeritud. Dopingujuhtumid ei tee meie spordile head, eriti halvaks läheb asi siis, kui suusatamise superstaar jääb vahele. Sellel on suured tagajärjed, asi on halb, väga halb,» sõnas Rootsi koondise peatreener Johan Sares.
Rootsi koondise suusataja Maria Rydqvist ei suutnud oma kõrvu uudist kuuldes uskuda. «See peab olema nali? Asi tundub väga halb.» Rootsi suusatäht Charlotte Kalla polnud aga nõus antud teemat kommenteerima, kuid ta olevat Johaugiga enne täna toimunud pressikonverentsi kontaktis olnud.
Rootsi ajakirjanik Lasse Arnell tundis aga uudisest võidurõõmu: «Mida ma teile siis rääkinud olen,» küsis Arnell, kes kirjutas Rootsi ajalehes Nya Wermlands-Tidningenis 12 päeva tagasi kommentaari, kus nimetas Johaugi petiseks.
«Olen ma üllatunud? Kindlasti mitte. Miks? Aga seepärast, et norrakad muutuvad dopingust rääkides ülbeteks. Olen Thereset jälginud ning ta ei liigu nagu teised,» jätkas ajakirjanik. «Norrakad on oma enda sporti hävitamas.»


description: Pühapäeval, 22. oktoobril toimus Riias suur kulturismi- ja fitnessivõistlus Riga Pearl. Eestlaste jaoks oli võistlus väga edukas. Koju toodi 6 kulda, 3 pronks- ja  2 hõbemedalit. Lisaks pääses 19 sportlast finaalidesse ehk kuue parima hulka.

title: Üliedukas nädalavahetus tõi Eesti kulturismi- ja fitnessisportlastele rohkelt medaleid

maintext:
Fitmodelli võistlus viidi läbi ühes pikkuskategoorias. Kuldmedalile tuli Eesti karikavõitja Julia Korotõtš. Finaalikoha saavutas ka eestlanna Irina Ivanova.
Klassikalises kulturismis sai finaalkoha Kaspar Rebane. Kulturismikategoorias saavutas suurepärase teise koha Michael Peterson. Bodyfitnessis oli edukaim Eesti sportlane Gea Taalvelt, kes pääses samuti finaalidesse. Rannafitnessis pääses finaali koguni 3 eestlast - Egert Oiov, Janno Uus ja Ats Lahi. Ats Lahi saavutas oma katekoorias teise koha.
Juunioride fitnessi kategoorias võidutses Vasilina Kuksova. Laste fitnessis, 12-13 aastaste seas, läks hõbemedal Jelena Fesenkole. Finaalkohad saavutasid ka Sofia Zapalova ja Margarita Sumarok. Kuni 9-aastaste laste fitnessikategoorias võttis hõbemedali Anasstaija Ussova.
Eestlaste jaoks kõige edukamaks osutus bikiinifitnessi kategooria. Kõige lühemas, -160cm, said finaalikohad Krista Sabbal, Piret Lauk ja Liis Rosenthal. Kategooria kuldmedal läks Karina Polovnikovale.
Bikiinifitnessi pikkuskategoorias -163cm pääsesid finaalidesse eestlastest Gylnara Kulieva-Stepanovaja Janika Aavamägi. Sama pikkuskategooria pronks- ja hõbemedal läksid eestlastele: 3. koht Kristina Kirsanova ja 2. koht Katarina Kallikorm.
Pikkuskategoorias -166cm kuuest finaalikohast 5 läks Eesti sportlastele. Finaali pääsesid Kätlin Kärdi, Kseania Moskvina ja Kristina Sile. Pronksmedal läks Dagmar Samonile ning suurepärane esikoht Helena Mangile.
Kuni -169cm pikkuste bikiinifitnessi sportlaste seas pääsesid finaali Julia Tsizova, Liis Marian Toomse, Anastasia Gavris ning kategooria võitja Agne Kiviselg.
Pikkuskategoorias -172cm pääses kuue parima võistleja hulka Hiie-Liin Tamm.
Bikiinifitnessi kõige pikemas pikkuskategoorias läks võit Jane Tammearule. Lisaks pääses poolfinaalikohale ka Kristiin Heleen Uuemõis.
Laupäeval, 21. oktoobril toimusid Põhjamaade meistrivõistlused kulturismis ja fitnessis. Eestlastest tegi parima tulemuse Mari Pukk, kes bikiinifitnessi pikkuskategoorias +172cm pääses finaalidesse ning saavutas tubli neljanda koha.


description: Pärnumaal Jõulumäel täna toimunud murdmaajooksu Eesti karikavõistluste raames selgitati välja pika krossijooksu Eesti meistrid, kelleks osutusid Ivar Ivanov Võru kergejõustikuklubist Lõunalõvi ja Kaisa Kukk klubist Treeningpartner.

title: Murdmaajooksu Eesti meistriks krooniti Ivanov ja Kukk

maintext:
Meeste 12 km starti asus 12 jooksjat. Läbida tuli kuus kahe km pikkust ringi, mis sisaldas nii tõuse kui laskumisi. Väga head minekut näitas kaks nädalat tagasi parima eestlasena Berliini maratonil 71. koha ajaga 2:28.35 saanud Ivanov. Kui esimesel ringil vedas võistlust Ülari Kais, siis teise ringi alguses läks Ivanov ette ja kolmanda alguses jooksis eest ära. Finišis edestas ta teisena lõpetanud Dmitri Aristovit enam kui minutiga.
Naiste 8 km stardijoonele asus samuti 12 jooksjat. Eesti meistritiitli võitis Kaisa Kukk, kellele endalegi osutus võit üllatuseks. «Tegemist oli juba hooajavälise võistlusega. Lisaks on mul jalg varba juurest poolenisti põletikus, kuid pehme peal kannatasin kuidagi ära. Kaks ringi juhtis Kaidi Kivioja. Tegime rajal koostööd. Viimasel ringil tuli hakata tempot tõstma, sest teised hakkasid tagant lähenema. Suutsin Kaidil eest ära minna, siis tekkis vahe sisse,» kirjeldas Kukk võistluse käiku ajakirja Jooksja Jooksuportaali uudistele. Lõpuks kaotas Kivioja talle ligi poole minutiga.
Meeste 12 km tulemused
1. Ivar IVANOV 09.08.1984 KJK Lõunalõvi 41.25
2. Dmitri ARISTOV 20.04.1993 Treeningpartner 42.29
3. Ülari KAIS 06.09.1988 SK Jooksupartner 42.32
4. Tõnu LILLELAID 16.04.1980 Sparta Spordiselts 42.35
5. Elar VULLA 29.12.1982 KJK Vike 42.56
6. Ats SÕNAJALG 16.01.1990 Sparta Spordiselts 43.51
7. Taavi TAMBUR 03.06.1983 Sparta Spordiselts 44.16
8. Indrek ILUMÄE Treeningpartner 44.58
9. Karel HUSSAR 18.06.1995 SK Jooksupartner 45.00
10. Marti MEDAR 28.05.1996 Treeningpartner 48.19
11. Igor SKATŠKO 19.08.1996 JK Tempo 48.43
12. Villu VEEL 24.04.1971 Individuaalvõistleja 1:17.22
Naiste 8 km tulemused
1. Kaisa KUKK 27.07.1984 Treeningpartner 30.26
2. Kaidi KIVIOJA 23.02.1993 KJK Vike 30.53
3. Mari BOIKOV 01.01.1988 Treeningpartner 31.08
4. Olga ANDREJEVA 05.06.1985 Sparta Spordiselts 31.47
5. Liina KIVI 09.01.1983 SK Jooksupartner 32.04
6. Evelin TALTS Sparta Spordiselts 32.46
7. Marion TIBAR 03.11.1981 Sparta Spordiselts 32.55
8. Pille HINN 31.01.1991 Sparta Spordiselts 33.50
9. Klarika KUUSK Treeningpartner 35.03
10. Eveli KURG 26.03.1985 SK Maret-Sport 36.03
11. Andra PUUSEPP Täppsportlased MTÜ 37.22
12. Alla KEDROVA 09.12.1975 Audentese SK 38.51


description:
Neljandat korda Euroopa meistrivõistluste finaalturniirile pääsemisest ühe võidu kaugusel olev Eesti võrkpalli rahvusmeeskond on meie suurtest pallimängukoondistest viimastel aastatel kahtlemata edukaim. Edu teatavasti ka kohustab. Kohustab eesmärke seadma, neid saavutama ja ebaõnnestumise korral ka aru andma. Ja kui ka poolel teel peaks midagi viltu vedama, on targutajaid ja parastajaid hulgi.

Nii juhtus ka kahe EM-valiksarja teise ringi turniiri ajal, kui Eesti mängis kehvalt ja sai mitu ootamatut kaotust. Hetkega tekkis arvamusi, et peatreener Gheorghe Creţu meetodid on valed ja vaja kohe välja selgitada, mis selle jama põhjuseks on. Kui aga teiste alade koondistel on pidevalt probleeme ja vähe tulemusi, siis on ka hukkamõist väiksem ja kõik on justkui kokkuleppel olukorraga rahul.

title: Vollemeestel on kohustus alati võita


description: Hollandi jalgpallikoondis kaotas eilses MM-valikmängus 0:1 Prantsusmaale. Hollandlaste peatreener Danny Blind polnud pärast matši rahul kohtuniku tegutsemisega.

title: Kas kohtunik rikkus Hollandi hea mängu?

maintext:
Blindile ei jäänud rahule kohtuniku Damir Skomina käitumisega olukorras, kus Vincent Jansseni pealelöögile jäi väidetavalt ette Laurent Koscielny käsi. Intsident toimus prantslaste karistusalas ja vile kõlades oleks pidanud määrama Hollandile penalti.
«See on uskumatu, et penaltit ei määratud. Neljas kohtunik tuli vaheajal minu juurde ja teatas, et pall ei puudutanud kellegi kätt. Ma ei saanud aru, millest ta räägib. Väärisime vähemalt viigipunkti. Andsime tugeva tiimi vastu mängudes endast kõik,» rääkis Blind.
Koscielny käed on viimasel ajal populaarne teema, kuna just tema jäsemete põrkest lõi Arsenal võiduvärava Burnleyle.


description: Poksi üliraskekaalu WBA, WBO ja IBO maailmameister Tyson Fury teatas Twitteri vahendusel, et tema karjäär on läbi. Kolm tundi hiljem ütles ta aga, et tegi nalja.

title: Tyson Fury teatas roppuste saatel karjääri lõpetamisest, kolm tundi hiljem muutis ta meelt

maintext:
«Poksimaailm on kõige haledam asi, milles ma kunagi olen osalenud – see kõik on hunnik si*ta. Ma olen parim ning ühtlasi lõpetan oma karjääri,» kirjutas Fury Twitterisse.
Eile postitas ta Twitterisse pildi, mis tekitas tema olukorra kohta veelgi rohkem segadust. Britt oli võtnud kaadri filmist «Scarface» ja asendanud seal Al Pacino poolt mängitud Tony Montana näo enda omaga. Mehe ees laual hunnikus kokaiini. Tegu oli poksija vastusega ESPNile. Nimelt väitis väljaanne, et Fury andis 22. septembril dopinguproovi, mis näitas kokaiini tarvitamise jälgi.
Fury loobus kahel korral kordusmatšist ukrainlase Vladimir Klitškoga. Furyl oli aega oma teistkordset loobumist poksiorganisatsioonidele põhjendada kuni 5. oktoobrini. Kui tema esitatud dokumendid oleksid organisatsioonide juhtidele sobinud, saanuks ta tiitlimatši pidamiseks 180 päeva pikendust. Varasemalt on Fury treenerist onu Peter Fury öelnud, et poksijal on praegu rasked ajad, kuid ta naaseb tuleval aastal ringi.
Kolm tundi pärast karjääri lõpetava avalduse tegemist postitas Fury Twitterisse, et tegi vaid nalja. «Hahaha, arvate, et saate mustlaskuningast nii lihtsalt lahti? Ma olen siin, et jääda. Nii pea, kui end paremini tunnen, kaitsen oma tiitleid.»


description: Saksamaa jalgpallimeistrivõistlustel tegid eile 1:1 viigi Dortmundi Borussia ja Berliini Hertha. Turniiritabeli teise ja kolmanda meeskonna duellis pakkus tulemusest enam kõneainet 84. minutil aset leidnud vahejuhtum, kus 19-aastane Türgi koondislane Emre Mor teenis punase kaardi.

title: Video: kas kõige jaburam punane kaart?

maintext:
Antud olukorras hoidis Herthe kaitsja Sebastian Langkamp kätega kinni palliga mänginud Mori. Pikalt Langkampi embuses olnud Moril sai sellest aga küllalt ja tõukas omakorda sakslast. Langkamp viskus seepeale pikali ning kohtunik näitas Morile punast kaarti.
Bundesligas on Hertha nüüd 14 punktiga teine ja Dortmund 13ga kolmas. Tabeliliider on 16 silmaga ühe matši vähem pidanud Müncheni Bayern.


description: Tšehhi hokimängija Jaromir Jagr viskas möödunud ööl jäähokiliigas NHL oma karjääri 750. värava. Ajaloos on sellise saavutuseni jõudnud nüüd kolm hokimängijat.

title: Video: hoki elav legend jõudis võimsa tähiseni

maintext:
Jagri tänavuse hooaja esimene värav ei suutnud aga Florida Panthersit Washington Capitalsi vastu kaotusest päästa – pealinna meeskond jäi lõpuks 4:2 peale. Ometi pälvis tulemusest rohkem tähelepanu Jagri erakordne saavutus, millega ta tõusis nüüd Wayne Gretzky ja Gordie Howe järel kolmandaks meheks, kes NHLis 750 või enam väravat on visanud. Gretzky viskas karjääri jooksul 894 ning Howe 801 väravat.
«Tore saavutus, aga pigem võtaksin võidu. Seega on raske seda tähistada,» sõnas tšehh. «Olin täiesti vaba ning sain hea söödu. Mul on varasemate mängude jooksul olnud mitmeid häid võimalusi, kuid ma pole neid realiseerinud,» jätkas oma 23. hooaega NHLis mängiv Jagr.
Kokku on mees NHLis jääle tulnud 1633 mängus. Resultatiivsuspunkte on 44-aastasel vanameistril kogunenud 1870, mis annab talle kõigi aegade tabelis kolmanda koha. Temast 17 punkti kaugusel on Mark Messier, Gretzky kogus karjääri jooksul 2857 punkti.


description: Eesti meeste korvpalli karikavõistluste veerandfinaalis alistas Pärnu Sadam 83:78 Rakvere Tarva ja kohtub poolfinaalis kas Tartu Ülikooli või TTÜ-ga.

title: Eichfuss ja Post kogusid võimsad numbrid, aga Tarvas poolfinaali ei pääsenud

maintext:
Jõhvis peetud kohtumises kerkis üleplatsimeheks Tarva ääremängija Timo Eichfuss, kes viskas 28 punkti. Rakvere mängujuht Siim-Markus Post sai kirja 16 punkti, 7 lauapalli ja 11 resultatiivset söötu ning uue leegionäri Justin Bakeri arvele jäi 22 punkti. Keegi teine kahekohalise punktiarvuni ei jõudnud.
Pärnu skoor jagunes ühtlasemalt: Vaidotas Volkus viskas 15, Reinar Hallik 14, Saimon Sutt ja Edvinas Šeškus 13 ning Norman Käbin 12 punkti. Sel nädalal meeskonnaga liitunud Teddy Okereafor sai kirja üheksa punkti ja 11 lauapalli.
Tartu ja TTÜ matš algas kell 17.00. Teises poolfinaalpaaris ootab BC Kalev/Cramo endale vastast paarist Betoonimeister/Tskk/Nord - BC Valga-Valka/Maks&Moorits. See mäng peetakse Viljandis 1. novembril.


description: Võrkpalli Balti liigas võõrustab Rakvere Võrkpalliklubi laupäeval lätlaste ASK/Kuldigat.

title: Postimehe otsepilt: Rakvere Võrkpalliklubi loodab tabelis kõrgemale ronida

maintext:
Rakvere on hooaega alustanud ühe võidu ja ühe kaotusega. Kahe mänguga kaks punkti kogunud Rakvere hoiab tabelis 9. positsiooni.
ASK/Kuldiga on samuti pidanud kaks mängu. Lätlastel on tabelis üks võit ja üks kaotus ning kokku kolm punkti. Turniiritabelis hoiab ASK/Kuldiga 7. kohta.
Postimees.ee toob kell 17.00 Rakvere Spordihallis algava kohtumise otsepildis vaatajateni.


description: Rio olümpial kaks hõbemedalit võitnud Venemaa 24-aastane ujuja Julia Jefimova ei ole teinud saladust, et möödunud olümpiamängud olid tema jaoks tõeline õudusunenägu. Publik vilistas teda välja ning lisaks sattus ta ameeriklasest konkurendi Lily Kingiga dopinguteemalisse sõnasõtta. Rios toimunu kummitab venelannat tänaseni.

title: Jefimova on pärast skandaalset olümpiat usu ameeriklastesse taastanud

maintext:
Jefimova meenutab olümpia 100 meetri rinnuliujumise pressikonverentsi, mis kujunes tema jaoks eriti teravaks. 2013. aastal dopinguga vahele jäänud ning 16-kuulist karistust kandnud Jefimova põrus mäletatavasti aasta alguses meldooniumiga, kuid sai spordikohtus siiski õiguse võistelda. 100 meetri rinnuliujumises tuli ta Kingi järel hõbemedalile ning järgnenud presskonverentsil ei pääsenud ta dopinguteemalistest küsimustest.
«See oli minu elu kõige raskem pressikonverents. Kui ma sellele mõtlen, tundub see kui halb uni, millest peale just olen üles ärganud,» ütles Jefimova, kelle sõnul on ta nüüd mentaalselt tugevam inimene. «Kõik ei oleks suutnud seda läbi elada. Nüüd ei ole enam vahet, mis minuga juhtub. Mitte miski ei suuda mind murda.»
Ameeriklase Kingiga, kes teda Rios mitmel korral teravate kommentaaridega kostitas, Jefimova suhelnud ei ole. Samas on ta suhted taastanud venelanna järel kolmandaks tulnud ameeriklase Katie Meiliga, kes samuti Jefimovat medalitseremoonial eiras.
«Esimene kontakt olümpia järel oli ebamugav, kuid pärast mõnda võistlust meie suhted normaliseerusid. Inimesed tulevad mind nüüd juba võitude korral õnnitlema ning kõik ameeriklased ei mõtle, et ma ole halb inimene, kuna olen venelane.»


description: 44-aastane Hollandi päritolu treener Raymond Verheijen kirjutas oma Twitteri kontol mitu postitust Liverpooli teemadel ja leidis, et Jürgen Klopp võib oma taktikaga pikemas perspektiivis näppu lõigata.

title: Hollandlasest treener kritiseeris Kloppi: Liverpooli mängijatel tuleb väga raske hooaja lõpp

maintext:
«Jürgen Klopp on fantastiline treener. Ta oskab suurepäraselt arendada mängulist stiili, aga tal pole aimugi periodiseerimise põhimõtetest. Fakt, et Klopp on jõudnud nii paljudesse finaalidesse, tõestab, et ta on hea treener. Paraku näitab põhjalikum analüüs, et tema lähenemisel on mitmeid vigasid,» kirjutas Verheijen, kes lisaks treeneritööle tegeleb ka mängijate füüsilise ettevalmistusega.
«Noored treenerid peaksid õppima Kloppi veast: intensiivne treening on mängijate arendamisel ülioluline, aga selle hetke ja hulka tuleb väga hoolikalt planeerida. Kloppi intensiivse treeningu- ja mängustiili tõttu on väga tõenäoline, et Liverpooli mängijatel tulevad väga rasked viimased kuud sel hooajal,» väitis Verheijen.
Liverpool on hetkel Inglismaa kõrgliigas seitsme mängu järel neljandal kohal, ettepoole jäävad Manchester City, Tottenham Hotspur ja Arsenal.


description: Norra suusatajate puutumatu staatus on kõikuma löönud. Eile jõudis avalikkuse ette uudis, et Norra suusaäss Therese Johaug andis septembris positiivse dopinguproovi. Lühikese aja jooksul oli see juba teine avalikuks saanud Norra suusataja patustamine – suvel sai teatavaks Martin Johnsrud Sundby vahelejäämine.

title: Ravi, rumalus või nahaalne dopingu tarvitamine?


description: Keeldu kandnud mängija kasutamisega Premium liiga hooaja esimese tehnilise kaotuse põhjustanud Narva Trans selgitas, et viga tulenes inimlikust eksimusest.

title: Transi tehnilise kaotuse põhjustas inimlik eksimus

maintext:
«See on minu isiklik viga,» rääkis Transi võistkonna esindaja Constantine Burdakov Soccernet.ee-le. «Ma olin kursis, et German-Guri Lvovil oli kolm kollast kaarti teisest liigast Narva Unitedi eest. Aga minu viga oli seotud sellega, et Premium liigas ja teises liigas on erinevad kaartidest tulenevad karistuse süsteemid,» lisas ta.
Nimelt tuleb meistriliigas mäng vahele jätta esimese nelja kollase ning seejärel iga kahe kollase kaardi järel, kuid teises liigas on mängukeeld iga kolmanda hoiatuse järel. Kahe erineva reeglistiku jälgimine oli asjad lihtsalt sassi ajanud.


description: Leicester City kirjutas end kevadel suurte tähtedega jalgpalli ajalukku: suurüllatajana alistati kõik rivaalid ja tuldi esmakordselt Inglismaa meistriks. Nüüd lüüakse esimest korda kaasa Euroopa Meistrite liigas ja ka seal on alustatud suurepäraselt.

title: Tiitlikaitsja senine hooaeg tekitab segaseid tundeid

maintext:
Ometi tunnistas peatreener Claudio Ranieri, et vaatamata võidule on ta mängijate peale vihane. Põhjuseks see, et Inglismaa kõrgliigas hoiab tiitlikaitsja kaheksa vooru järel alles 13. kohta. Kaotatud on pooled mängud.
Seda arvestades tundub, et Leicester kavatseb möödunud aasta muinasjuttu korrata hoopis Euroopas, kuna Meistrite liigas jätkatakse kolme vooru järel täiseduga ning alagrupist edasipääs on väga lähedal. Võistluse ajaloo jooksul on sama hea debüütaasta alguse suutnud teha vaid AC Milan, Pariisi Saint-Germain, Juventus ja Malaga. «Selle nurga alt olen ma oma meeskonna üle uhke, kuid Inglismaa kõrgliigale mõeldes muutun ma väga vihaseks,» tunnistas Ranieri.
«Mu karjääri jooksul on midagi sarnast varemgi juhtunud. Meeskond mängib suurel turniiril hästi ja areneb, kuid koju tagasi minnes oleks midagi justkui kadunud. Meistrite liigas on meie mehed väga hästi keskendunud ning kaotavad ilmselt seetõttu palju energiat,» arutles ta. «Tahame seda muuta, kuna Inglismaa meistriliiga on meie prioriteet.»


description: Järgmisel sügisel Poolas toimuvatele võrkpalli Euroopa meistrivõistlustele on veel kolm vakantset kohta. Neist ühele kandideerib ka Eesti rahvusmeeskond, kes peab selleks aga kahemängulises seerias alistama Läti koondise. Naabrite esimene vastasseis toimub laupäeval kell 17 Jelgavas, EMile pääseja selgub pühapäeval, 9. oktoobril Tondiraba jäähallis. Postimees teeb mõlemast mängust otseülekande.

title: Postimehe otsepilt: EMile pürgiv võrkpallikoondis võitis Läti vastu avageimi

maintext:
«Ees ootab põhimõtteline vastasseis. Koondiste tasandil mängisime Lätiga viimati enam kui kolm aastat tagasi ja kõik meie omavahelised mängud on alati olnud ülitasavägised. Kindlasti saab see nii olema ka eesolevates matšides,» sõnas rahvusmeeskonna kapten Kert Toobal.
Valiksarjas on meie lõunanaabritel olnud väga hea minek. Teises ringis võideti mõlemas matšis nii Horvaatiat kui Iisraeli, korra saadi ka jagu viimasel viiel EM-finaalturniiril mänginud Slovakkiast. Alagrupi esikoht ja otsepääse jäi lätlastel lõpuks vaid halvema geimide suhte taha. «Praeguses Läti koondises on mängijad, kes tahavad seal väga olla ja võitlevad igas olukorras lõpuni. Algavas seerias saab otsustavaks see, kes suudab säilitada külma pead ka rasketel hetkedel ja usub ning võitleb lõpuni,» lisas Toobal.
Euroopa meistrivõistlustele pääseb koondis, kes kogub kahe mängu summas rohkem punkte. 3:0 ja 3:1 edu annab võitjale kolm ja kaotajale null punkti, 3:2 edu võitjale kaks ja kaotajale ühe. Kui kahe mängu saldo on meeskondadel võrdne, selgitab edasipääseja 15 punktini mängitav kuldne geim.


description: Eesti meeste korvpalli karikavõistluste veerandfinaalis alistas Tartu Ülikool Jõhvis peetud kohtumises TTÜ koguni 85:38 ja kohtub poolfinaalis Pärnu Sadamaga.

title: Tartu korvpallurid hoidsid TTÜ vähem kui 40 punkti peal

maintext:
Tartu võitis esimese veerandaja 19:16, aga teine periood kuulus tartlastele koguni 29:5. Viimasel veerandil oli Tartu kaitse veelgi tihedam (või TTÜ rünnak väetim) ja siis jäädi peale 16:4.
Janar Talts ja Janari Jõesaar viskasid Tartu kasuks 17 punkti, Jõesaar võttis maha 11 ja Talts kaheksa lauapalli. Venky Jois lisas kuuele punktile 15 lauapalli. TTÜ poolelt ei jõudnud keegi kahekohalise punktisummani, Sten Olmre ja Joonas Järveläineni arvele jäi seitse punkti.
Teises poolfinaalpaaris ootab BC Kalev/Cramo endale vastast paarist Betoonimeister/Tskk/Nord - BC Valga-Valka/Maks&Moorits. See mäng peetakse Viljandis 1. novembril.


description: Endine Manchester Unitedi mängija Anderson läks Brasiilias Internacionali jalgpalliklubi treeningul meeskonnakaaslase Williamiga kaklema.

title: Video: endine ManU mängija osales treeningul löömingus

maintext: 2007. aastal Manchester Unitediga liitunud ning 2014. aastal sealt lahkunud Anderson lõi treeningul palli suure kaarega üle värava. Järgmisel hetkel oli ta aga juba kättpidi koos 21-aastase kaitsjaga. Anderson lõi endast seitse aastat noorema mehe küll koheselt pikali, ent William ei andnud alla ning tõusis püsti. Edasi tormasid nii kaaslased kui treenerid meestele vahele ning treening katkestati.


description: Snuukri Euroopa Mastersi finaal kujunes tänavu tõeliseks põnavuslahinguks, kus mõõtu võtsid paljude fännide lemmikud Ronnie O’Sullivan ja Judd Trump. Lõpuks suutis noorem generatsioon ehk Trump on tahtmise peale suruda ja 9:8 võidu võtta.

title: Trump: O’Sullivan paneb vastase pinge alla lihtsalt nurgas istudes

maintext:
Kõigepealt läks O’Sullivan matši 5:3, juhtima, kuid leidis end peagi 5:6 kaotusseisust. Seejärel tundus taas, et võidu suunas liigub ikkagi O’Sullivan, kes 8:6 edu haaras. Viimased kolm freimi kuulusid aga Trumpile.
«See oli väga raske matš,» ütles Trump BBCle. «Ronnie ei mänginud enda kohta hästi ja oleks lõpus pidanud ikkagi võidu võtma. See näitab, kui hea mängija ta on. Ta paneb vastasmängija pinge alla lihtsalt nurgas istudes. Mitte keegi teine ei suuda seda.»


description: Autoralli MM-sarjas kihutatakse sel nädalavahetusel hooaja eelviimane etapp, kui punkte jagatakse Walesis. Viimasel ajal mitmel puhul M-Spordi tuleva hooaja masinat testinud Ott Tänak asub DMACKi rehvidel asub samuti punkte jahtima.

title: Postimehe fotod Walesi rallilt: Tänak on võidukihutamiseks valmis

maintext:
Autoralli MM-sarjas on sel nädalavahetusel kavas hooaja eelviimane etapp, kui võidu hakatakse kihutama Walesis. Ott Tänak hoiab hooaja üldarvestuses praegu 61 punktiga 8. kohta ning juba Walesi ralliga on tal võimalik ületada enda karjääri parim punktisumma hooaja kokkuvõttes.
Tänak järgmise aasta Fordist: ausalt, see on väga eriline auto
Sel hooajal DMACKi rallitiimis sõitev Ott Tänak on viimasel ajal usinalt testinud uute reeglite järgi kohandatud 2017. aasta M-Spordi Ford Fiesta WRC autot ja seni on masin talle väga hea mulje jätnud. Suure tõenäosusega kolib eestlane järgmisel hooajal tagasi just M-Spordi ridadesse.
Tänak Suurbritannia ralli eel: eesmärk on püsida kõrges konkurentsis
Järgmisel nädalavahetusel sõidetava autoralli MM-sarja Suurbritannia etapi eel rääkis Ott Tänak, et ootab huvitavaid katseid suure põnevusega.
Video: Tänak astus isa saabastesse ehk rallihooaja kõige karmimad avariid
WRC ametlik videokanal tegi kokkuvõtte käimasoleva hooaja suurematest avariidest. Valikust ei jäänud loomulikult välja ka Ott Tänaku ja Hayden Paddoni õnnetud väljasõidud, mis Portugalis väiksemat sorti metsapõlengu tekitasid.
Praegune M-Spordi esipiloot kihutab ka tuleval hooajal WRC-sarjas
Sel hooajal on autoralli MM-sarjas M-Spordi tiimi esipiloodiks norralane Mads Östberg. Tulevaks hooajaks mehele sellist rolli ei ennustata, kuid suure tõenäosusega on ta MM-sarjas siiski jätkamas.
M-Spordi allikas: loomulikult on Tänak järgmisel aastal meie tiimis tagasi
Kuigi ametlikult pole veel kinnitatud, kas Ott Tänak asub järgmisel aastal sõitma M-Spordi meeskonnas, siis tiimile lähedal seisev allikas kinnitas, et tegemist on õige infoga.
Tänak lõpetas Kataloonias kuuendana, Ogier tuli maailmameistriks
Ott Tänak ja Raigo Mõlder lõpetasid autoralli Kataloonia MM-etapi kuuenda kohaga. Laupäeva järel seitsmendat kohta hoidnud eestlased kerkisid koha võrra kõrgemale kohe pühapäevasel avakatsel, kui mootoriprobleemide tõttu katkestas britt Kris Meeke. Ralli võitis Sebastien Ogier Volkswagenil, edestades 15,8 sekundiga Hyundail sõitvat Dani Sordot. Kolmanda koha saanud Thierry Neuville Hyundail kaotas võitjale juba pooleteise minutiga, neljas oli samuti Hyundaid rooliv Hayden Paddon ning viies Mads Östberg Fordil. Östbergi ja Tänakut jäi lõpuks lahutama täpselt kaks minutit.


description: Eesti meeste käsipallimeistrivõistluste viiendas voorus peetakse keskne kohtumine neljapäeval Viimsi Keskkoolis, kus vastamisi on Viimsi/Tööriistamarket ja Viljandi HC. Kell 19.00 algava mängu otsepilti saab jälgida Postimehe vahendusel.

title: Käsipalli otsepilt: vooru keskses kohtumises lähevad vastamisi Viimsi ja Viljandi

maintext:
6.10 kell 19:00. Viimsi/Tööriistamarket - Viljandi HC (Viimsi Keskkool; ülekanne Postimehes)
Hooaega kolme võiduga alustanud Viimsi/Tööriistamarket sai eelmises voorus 18-väravalise paki Põlva Servitilt. «Olime Põlvas hõreda võistkonnaga. Rünnakul ei jätkunud jõudu ja Serviti sai oma trumbid ehk kiired ja poolkiired rünnakud ära kasutada,» selgitas Viimsi loots Ain Pinnonen, kuid uskus, et Viljandi vastu suudavad tema hoolealused teisest puust esituse teha.
«Esiteks peaksime Viljandi vastu parema võistkonna kokku,» sõnas ta. «Kõik algab ikka kaitsest ja ehk saame ise ka parema kaitse toel mõne kiirrünnaku teha. Sel juhul suudame viljandlastega korraliku lahingu maha pidada.»
Viljandi peatreeneri Marko Koksi sõnul on tema hoolealuste vorm tõusuteel. Eelmisel nädalal alistati kaheksa väravaga HC Kehra/Horizon Pulp&Paper. «Mängupilt on paranenud ja füüsiline pool pole meeskonnal ka kõige kehvem.»
Koks rõõmustas, et suure tõenäosusega saab neljapäeval kaasa teha ka vigastusest taastunud meeskonna liider Kristo Voika. «Ise ta tahtis juba pühapäevases Balti liiga mängus platsile joosta, aga hoidsime veel teda. Eks neljapäeval enne mängu langetame tema kasutamise osas lõpliku otsuse.»
6.10 kell 19.00. SK Tapa - HC Tallas (Tapa Spordikeskus)
Tapal ja Tallasel on käimasoleval hooajal võit juba kirjas. Mõlemad on suutnud jagu saada Arukülast. Kui Tapa sai kolmandas voorus üheväravalise võidu, siis Tallas suutis eelmisel nädalal viigilise avapoolaja järel võttis 34:24 võidu.
«Eks meeskonnal olid võidupinged sees, aga nüüd on need läinud,» sõnas meistriliiga debütandi Tallase peatreener Jüri Lepp. «Esimene poolaeg oli Aruküla vastu ikka väga nõrk, aga kui pinged maha läksid, siis suutsime hästi mängida. Oleme pingelisi mänge meistriliigas veel vähe mänginud.»
Tapa loots Elmu Koppelmann loodab kodusaalis võiduarvet kasvatada. «Kui vastane on selline, kellega annab mängida, siis läheme loomulikult võidu peale välja. Eelmisel nädalal tegime trenni. Mängijad on terved ja kaitseväest saavad ka mehed appi tulla, nii et oleme võitluslikult meelestatud.»


description: 21. oktoobril toimuval Xplosion Fight Series võitlusõhtul kommentaatorirolli täitev ja võistluspausi pidav Edvin-Erik Kibus loodab köite sees näha verd, higi ja pisaraid.

title: Xplosion TV: Kibus tahab näha verd, higi ja pisaraid

maintext: Hetkel peab Kibus küll võistluspausi, kuid võitlusspordist ta eemale siiski ei hoia, sest peab eratreeneri ametit, käib erinevates poksiklubides seminare andmas ning suurvõistlustel jälgib üritusi pingsalt kommentaatoripuldist. Allolevas videos räägib Kibus lähemalt oma praegusest elust. Lisaks avaldab Kibus, kellele ta Xplosioni võitlusõhtul kõige enam kaasa elab ning millal teda ennast taas poksiringis näha saab.